Newyddion Ebrill 2015 – Swyddfa Datblygu a Chysylltiadau Alumni, Prifysgol Bangor\nNewyddion: Ebrill 2015\nMae Prifysgol Bangor wedi derbyn gwobr o bwys mewn digwyddiad yn Llundain yn ddiweddar, o ganlyniad i adolygiadau gwych gan ei myfyrwyr.\nDerbyniodd y Brifysgol chwe enwebiad allan o naw categori yng Ngwobrau Dewis Myfyriwr Whatuni y DU, gan gynnwys un am Brifysgol y Flwyddyn. Llwyddodd i gipio’r Wobr ar gyfer y Clybiau a’r Cymdeithasau Gorau mewn unrhyw Brifysgol. Roedd staff yn y Brifysgol hefyd yn falch o ddod yn drydydd am Llety Myfyrwyr, yn bedwerydd yn y DU yn y categori cymorth i fyfyrwyr, ac yn seithfed yn y prif gategori am Brifysgol y Flwyddyn.\nYmrwymiad i gydraddoldeb rhywedd gan Brifysgol Bangor yn ennill gwobr Athena SWAN\nMae Prifysgol Bangor wedi ennill gwobr efydd dan Siarter Athena SWAN ar gyfer Menywod mewn Gwyddoniaeth. Mae gwobrau Athena SWAN yn cydnabod ymroddiad a llwyddiant wrth ddatblygu arferion i gefnogi gyrfaoedd menywod mewn gwyddoniaeth, technoleg, peirianneg, mathemateg a meddygaeth (STEMM) yn y byd academaidd.\nMae myfyriwr o Brifysgol Bangor wedi cael ei ddewis i chwarae i dîm Undeb Rygbi Myfyrwyr Cymru ar gyfer y tymor hwn.\nMyfyrwyr Bangor yn ennill gwobrau UCM Cymru\nMae’r gwaith gwych sy’n cael ei wneud gan Undeb Myfyrwyr Bangor wedi cael cydnabyddiaeth yng Ngwobrau UCM Cymru yn ddiweddar. Cyrhaeddodd yr Undeb y rhestr fer ar gyfer chwech allan o'r wyth categori, gan ennill pedwar o'r gwobrau a chadw'r teitl ''Undeb Myfyrwyr y Flwyddyn” am yr ail flwyddyn yn olynol.\nMyfyrwyr Prifysgol Bangor yn dathlu buddugoliaeth Varsity 2015 dros Aberystwyth\nYn ddiweddar, daeth mwy na mil o fyfyrwyr Prifysgolion Bangor ac Aberystwyth at ei gilydd yn stadiwm Clwb Pêl-droed Dinas Bangor i wylio'r gêm olaf yng nghyfres Varsity 2015. Daeth y cystadlu i ben gyda Llywydd Undeb Athletau Prifysgol Bangor, Nicola Pye, yn casglu’r tlws am y tro cyntaf ers dwy flynedd.\nMae enillydd gwobr BAFTA sydd erbyn hyn yn rhedeg ei gwmni ffilm ei hun yn llawn canmoliaeth i Brifysgol Bangor am y gefnogaeth a'r anogaeth a gafodd wrth astudio yma.\nMae Llyfrgell Prifysgol Bangor bellach yn gartref i’r casgliad mwyaf o lyfrau’n ymwneud â llenyddiaeth Arthur yng Nghymru a gogledd Lloegr, yn dilyn cytundeb rhwng y Brifysgol a Gwasanaeth Llyfrgelloedd Sir y Fflint, sydd wedi rhoi eu casgliad Arthuraidd i’r Brifysgol.\nMae dau gyn-fyfyriwr o Brifysgol Bangor yn dathlu pen-blwydd cyntaf sefydlu eu cwmni cyfreithiol eu hunain y mis hwn. Mae Nelson Myatt Solicitors LLP, o Gyffordd Llandudno, yn delio â phob agwedd ar gyfraith sifil ac maent yn gwmni modern sy’n defnyddio'r dechnoleg ddiweddaraf er budd eu cleientiaid.


Awdur: Laura Thomas\nRydych wedi gotten mewn cysylltiad â hanes, celf, a diwylliant Brwsel ac rydych yn barod i archwilio y tu allan i ffiniau y ddinas yn awr. Yn ffodus, mae yna hefyd lawer i archwilio o fewn taith diwrnod o Frwsel. Cymaint felly, that we have decided…\nMae'n anodd dewis yn unig 5 Dydd Hawdd Teithiau O Milan y Trên i rannu gyda chi. Yr Eidal cyfalaf ffasiwn yn resplendent gydag opsiynau ar gyfer y twristiaid sy'n ymweld. Nid yn unig y mae'n lenwi â ffasiwn, ond mae ganddo hanes anhygoel, architecture and beautiful…\nMae llawer o bethau Paris yn adnabyddus am. Ond nid yw pethau am ddim i'w gwneud ym Mharis yn rhywbeth y mae'n adnabyddus am. Mae'n enwog am fod yn un o'r llefydd mwyaf rhamantus yn y byd. Mae cyfalaf ffasiwn a hyd yn oed baradwys llenyddol!…\nffilmiau Harry Potter oedd y gyfres ffilmiau llwyddiannus y rhan fwyaf o bob amser. Mae llawer o'r golygfeydd o ffilmiau Harry Potter eu saethu yn Llundain ei hun. P'un a ydych yn gefnogwr caled yn marw o'r gyfres ffilm neu lyfr Harry Potter, London is undoubtedly the…\nEwrop yn ysbrydoli artistiaid a gwneuthurwyr ffilm o bob cwr o'r byd, felly nid yw'n syndod ei bod yn denu gwneuthurwyr ffilmiau fel ei gilydd! Darganfod ffeiliau swf ynddo 5 Famous Film Places in Europe and book your holidays and activities to immerse yourself in your favorite films for a perfect holiday with European…\nMilan i Rufain y Trên neu Rufain i Milan yn brofiad hawdd ac yn effeithlon. Heb sôn am hardd! Gallwch chi gymryd trên rhatach a allai gymryd mwy o amser na 3 hours but that Trains from Milan to Rome allows you to jump off at…


Ffiws - Gofod Gwneud | Drupal\nFfiws - Gofod Gwneud\nMae'r prosiect yn ceisio sefydlu 'maker spaces' mewn trefi yng Ngwynedd er mwyn dangos y dechnoleg a datblygu cymuned o wneuthurwyr ledled y sir.\nMae ‘maker space’ (Gofod Gwneuthyrwyr) yn ofod cydweithredol ar gyfer gwneud, dysgu, archwilio a rhannu sy'n defnyddio offer uwch-dechnoleg i offer ddim technoleg. Mae'r math o dechnoleg sydd ar gael mewn gofod gwneuthurwr yn cynnwys argraffwyr 3D, torwyr laser a sganwyr 3D.\nMae'r prosiect hwn yn ceisio sefydlu gofodau gwneuthurwyr mewn 2 leoliad yng Ngwynedd, er y bydd rhywfaint o'r offer yn cael ei rannu. Bydd un o'r gofodau gwneuthurwr yn symudol a bydd yn sefydlu mewn siopau gwag am 6 mis, tra bydd yr ail yn cael ei sefydlu mewn parc busnes.\nYnghyd â'r offer, bydd y prosiect yn darparu cymorth hwyluso i godi ymwybyddiaeth a datblygu cymuned o wneuthurwyr a fydd yn cefnogi gweithgarwch parhaus.\nMae Cyngor Gwynedd wedi derbyn arian trwy brosiect Arfor a bydd yn dyrannu £ 75,000 i brynu offer gwneuthuriad e.e. Argraffwyr 3D, torwyr laser, sganwyr ac ati; dodrefn ar gyfer y mannau, a rhent ar gyfer y lleoliadau. Bydd Arloesi Gwynedd Wledig yn cydlynu'r prosiect ac yn darparu cyllid ar gyfer y gefnogaeth arbenigol.\nCynigiwn y bydd y gofod gwneuthurwr cyntaf wedi'i leoli ym Mhorthmadog i ganiatáu i staff Arloesi gefnogi'r prosiect yn agos dros y 6 mis cyntaf. Bydd hyn yn caniatáu datblygu systemau a phrosesau, codi ymwybyddiaeth, ac amser i ddatblygu cymuned o wneuthurwyr mewn trefi eraill yng Ngwynedd. Ar ôl y 6 mis cyntaf, gall ardaloedd eraill wneud cais am y 'gofod gwneuthurwr' trwy broses galw agored.\nBydd yr ail ofod gwneuthurwr wedi'i leoli mewn adeiladau busnes e.e. parc diwydiannol, a bydd yn anelu at ddarparu cyfleuster ar gyfer busnesau bach a chanolig. Mae trafodaethau ar y gweill rhwng Cyngor Gwynedd a Pharc Busnes Nefyn.\nByddai'r prosiect yn ategu FabLab yn Pontio trwy gynnig mynediad i offer lefel mynediad. Byddem yn annog defnyddwyr y gofod i ymweld â Pontio i ddatblygu ymwybyddiaeth o'r ddarpariaeth lefel uwch ym Mangor.\nMae'r cais hwn ar gyfer Blwyddyn 1 gan ein bod yn rhagweld y bydd lefel y gefnogaeth yn eithaf uchel. Mae cais yn debygol o gael ei gyflwyno ar gyfer ail gam, ond rydym yn gobeithio y byddwn wedi datblygu cymuned o wneuthurwyr erbyn Blwyddyn 2 a bydd lefel y gefnogaeth sydd ei hangen yn lleihau'n sylweddol.


Former Welsh Methodist Chapel, Conway RoadCyn Gapel Fethodistaidd Cymraeg, Ffordd Conwy - Colwyn Bay Heritage\nColwyn Bay Heritage > Eglwysi > Cyn Gapel Fethodistaidd Cymraeg, Ffordd Conwy\nAdeiladodd y Methodistiaid Cymraeg Gapel ar y safle yn Ffordd Conwy yn 1873 ar gost o £700. Y Gweinidog cyntaf oedd y Parchedig E. W. Evans, M.A., o Tarvin. Cynulleidfa fechan oedd ar y pryd. Fodd bynnag, maes o law bu’r capel hefyd yn cael ei ddefnyddio ac wedyn yn eiddo i’r Presbyteriaid Saesneg.\nGellir gweld rhan o’r capel ar y dde yn y llun yma.\nO Ffordd Conwy nid oes tystiolaeth o gyn presenoldeb y Capel yn awr. Ond os ewch i gefn yr adeilad ac i mewn i’r lôn gefn sy’n uno Ffordd Penrhyn a Ffordd yr Orsaf, mae olion wal garreg galch gefn y Capel i’w gweld o hyd.\nGweddillion wal calchfaen yr Eglwys Bresbyteraidd gynnar.\nYn 1879 symudodd y Methodistiaid Cymraeg o’r capel i Gapel Engedi, oedd newydd ei adeiladu yn Ffordd Coetir Orllewinol. Bu’r adeilad yma yn parhau i gael ei ddefnyddio gan y Presbyteriaid Saesneg tan iddynt werthu’r safle yn 1890 am £1,800. Yna cafodd yr adeilad ei drawsnewid yn stablau a swyddfa docynnau. Pan gyrhaeddodd oes y car cafodd yr adeilad ei newid i Sinema’r Cosy, mae llawer o bobl leol yn dal i’w gofio. Wrth fynd i mewn i’r sinema roedd y gynulleidfa yn eich wynebu chi a’r sgrin oedd ar y wal uwch eich pen. Roedd rhaid adeiladu estyniad brics yng nghefn yr adeilad i fod yn gartref i’r offer taflunio. Gellir gweld yr estyniad hwn hyd heddiw.\nUwchben y fynedfa o Ffordd Conwy roedd pen blaen cwch wedi’i folltio.\nOherwydd maint bychan yr awditoriwm, yn y pen draw daeth y busnes yn aneconomaidd ac fe gafodd y safle ei droi yn siop mwy neu lai fel y gwelwch heddiw.\nCylchgrawn “Colwyn Bay Civic Society” – Hydref 1989\nCapel y Rhos, Capel Hermon gynt\nPlentyndod yn ystod y Rhyfel ym Mae Colwyn 1939-1945\nHen Neuadd Ddinesig


Penderfyniadau am y mater Constitutional Matters: Committees\n16/07/2019 - Constitutional Matters: Committees\nMewn ymateb i’r Cynghorydd Heesom, cydnabu’r Cynghorydd Roberts fanteision cael aelodau lleyg yn gwasanaethu ar Bwyllgorau a chynigiodd fod nifer y cynghorwyr ar y Pwyllgor Archwilio yn aros fel y mae a’u bod yn dechrau’r broses o recriwtio aelod lleyg ychwanegol. Cynigiodd y dylid ystyried awgrym y Cynghorydd Heesom fel rhan o adolygiad ehangach o’r Pwyllgorau (gan gynnwys maint aelodaeth) a gynhelir yn ystod y flwyddyn, gyda’r argymhellion a wna Pwyllgor y Cyfansoddiad a Gwasanaethau Democrataidd yn cael eu cyflwyno i’r Cyngor. Eiliodd y Cynghorydd Carolyn Thomas hyn.\nGofynnodd y Prif Swyddog am eglurhad a oedd awgrym y Cynghorydd Heesom yn gynnig ffurfiol ac a oedd yn fodlon â’r ymateb a gafwyd gan y Cynghorydd Roberts.\nDywedodd y Cynghorydd Heesom, er ei fod yn gwerthfawrogi’r ymateb, na werthfawrogwyd gwerth y Pwyllgor Archwilio yn ddigonol a chynigiodd y dylai ei gynnig gael sylw ar frys heb oedi’r broses o recriwtio am ail aelod lleyg. Eiliodd y Cynghorydd Carol Ellis hyn.\nDywedodd y Prif Swyddog mai gwelliant y Cynghorydd Roberts, a gynigiwyd ac a eiliwyd yn ffurfiol, yn awr oedd y Cynnig o sylwedd. O’i roi i bleidlais, fe’i derbyniwyd.\n(a) Y dylai maint pob pwyllgor fod fel y mae’n cael ei ddatgan ym mharagraff 1.04 o’r adroddiad a bod Aelod lleyg ychwanegol yn cael ei recriwtio i’r Pwyllgor Archwilio fel y nodir yn yr adroddiad; a\n(b) Bod adolygiad o bwyllgorau’n cael ei gynnal yn y 12 mis nesaf gan gynnwys nifer yr Aelodau etholedig a’r aelodau lleyg ar aelodaeth y Pwyllgor Archwilio.\nEsboniodd y Prif Swyddog fod gofyn i’r Cyfarfod Blynyddol benderfynu ar gylch gorchwyl y pwyllgorau a benodai. Roedd hyn yn cynnwys y cylch gorchwyl ar gyfer y pwyllgorau cyfredol fel y nodir yn y Cyfansoddiad a’r cylch gorchwyl ar gyfer y Pwyllgor Cwynion y cytunwyd arnynt yn y cyfarfod blaenorol.\nCynigiodd y Cynghorydd Chris Bithell y dylid cymeradwyo’r argymhelliad yn yr adroddiad, ac eiliodd y Cynghorydd Glyn Banks.\nCymeradwyo'r cylch gorchwyl ar gyfer pob Pwyllgor yn y Cyfansoddiad yn ogystal â’r Pwyllgor Cwynion a benodwyd yn y cyfarfod diwethaf a’r Pwyllgor Ymchwilio a Disgyblu fel y nodir yn yr adroddiad.\nEglurodd y Prif Swyddog (Llywodraethu) fod gofyn i’r Cyngor, yn y Cyfarfod Blynyddol, neu cyn gynted â phosibl ar ôl hynny, benderfynu ar ddyraniad y seddi i grwpiau gwleidyddol yn unol â’r Rheolau Cydbwysedd Gwleidyddol a gynhwysir yn Neddf Llywodraeth Leol a Thai 1989 a’r Rheoliadau Llywodraeth Leol (Pwyllgorau a Grwpiau Gwleidyddol) 1990 fel y’u diwygiwyd.\nCeir 179 o seddi i gyd ar gyfer Cynghorwyr ar draws yr holl bwyllgorau ar sail aelodaeth gyfredol y grwpiau. Dangoswyd hawl pob gr?p i seddi yn y daenlen ddiwygiedig a gylchredwyd a oedd yn adlewyrchu’r newidiadau ym maint grwpiau ers cyhoeddi’r adroddiad. Roedd y cyfrifiadau seddi cydbwysedd gwleidyddol a gyflwynwyd i’w hystyried yn un o nifer o atebion posibl a chynhwysant ddarpariaeth i’r Pwyllgor Cwynion a’r Pwyllgor Ymchwilio a Disgyblu gael cynrychiolaeth o bob gr?p gwleidyddol.\nCynigiodd y Cynghorydd Ian Roberts y dylid cymeradwyo’r argymhelliad yn yr adroddiad, ac eiliodd y Cynghorydd Carolyn Thomas.\nDyrannu’r seddi yn unol â’r cydbwysedd gwleidyddol (a’r rheolau ar aelodaeth y Pwyllgor Cynllunio) fel y nodir yn y daenlen ddiwygiedig.\nEsboniodd y Prif Swyddog (Llywodraethu) fod Cadeiryddion Pwyllgorau yn cael eu penodi gan wahanol gyrff, a bod cyfyngiadau ynghlwm wrth rai ohonynt. Roedd y tabl ym mharagraff 1.20 o’r adroddiad yn amlinellu pa gorff wnaeth benodi pa Gadeirydd a pha gyfyngiadau (os o gwbl) oedd yn berthnasol. Oherwydd y cytunwyd yn y cyfarfod blaenorol y byddai’r Pwyllgor Cwynion yn penodi ei Gadeirydd ei hun, tybiwyd y byddai’r un peth yn digwydd yn y Pwyllgor Ymchwilio a Disgyblu.\nCynigiodd y Cynghorydd Ian Roberts y canlynol, ac eiliodd y Cynghorydd Carolyn Thomas.\nPenodi’r Cynghorydd Wisinger yn Gadeirydd ar y Pwyllgor Cynllunio;\nPenodi’r Cynghorydd Aaron Shotton yn Gadeirydd ar Bwyllgor Cronfa Bensiynau Clwyd;\nPenodi’r Cynghorydd Ted Palmer yn Gadeirydd ar Bwyllgor y Cyfansoddiad a Gwasanaethau Democrataidd;\nPenodi’r Cynghorydd Sharps yn Gadeirydd ar y Pwyllgor Trwyddedu.\nCynigiodd y Cynghorydd Patrick Heesom welliant fod yr Arweinydd yn ystyried gohirio’r broses o benodi Cadeirydd Cronfa Bensiynau Clwyd er mwyn cael amser i ystyried ymhellach a’i drafod eto yn y cyfarfod nesaf o’r Cyngor. Eiliodd y Cynghorydd Helen Brown hyn.\nEr amlygu rôl allweddol Cadeirydd Pwyllgor Cronfa Bensiynau Clwyd, ni chredai’r Cynghorydd Roberts fod hwn yn rheswm digonol i ohirio.\nCynigiodd y Cynghorydd Mike Peers welliant pellach fod y Cynghorydd Haydn Bateman yn cael ei benodi yn Gadeirydd ar Bwyllgor Cronfa Bensiynau Clwyd, pwyllgor yr oedd wedi gwasanaethu arno ers nifer o flynyddoedd ac y byddai hwn yn gynnydd naturiol o’i rôl fel Is-gadeirydd. Eiliodd y Cynghorydd Dennis Hutchinson y gwelliant hwn.\nTynnodd y Cynghorydd Heesom ei gynnig yn ôl.\nY gwelliant gan y Cynghorydd Peers oedd y Cynnig o sylwedd wedyn. Gofynnodd am bleidlais wedi’i chofnodi a chododd y deg Aelod angenrheidiol ar eu traed i’w gefnogi.\nCyfeiriodd y Cynghorydd Chris Bithell at y daenlen ar gydbwysedd gwleidyddol, lle nad oedd y gr?p Annibynnol (yr oedd y Cynghorydd Bateman yn perthyn iddo) wedi cael yr un sedd ar Bwyllgor Cronfa Bensiynau Clwyd. Dywedodd y Prif Swyddog fod grwpiau’n penderfynu ar eu henwebiadau eu hunain i bwyllgorau ac y byddai grwpiau eraill o bosibl yn dymuno ystyried dyrannu sedd i’r gr?p Annibynnol er mwyn i’r Cynghorydd Bateman gymryd swydd y Cadeirydd.\nO’i roi i bleidlais, methodd gwelliant y Cynghorydd Peers fel a ganlyn:\nO blaid y gwelliant:\nCynghorwyr:Mike Allport, Bernie Attridge, Janet Axworthy, Haydn Bateman, Marion Bateman, Sian Braun, Helen Brown, Clive Carver, Bob Connah, Jean Davies, Rob Davies, Adele Davies-Cooke, Rosetta Dolphin, Carol Ellis, Veronica Gay, George Hardcastle, Patrick Heesom, Dennis Hutchinson, Rita Johnson, Richard Jones, Colin Legg, Brian Lloyd, Dave Mackie, Mike Peers, Ralph Small, Owen Thomas, David Williams ac Arnold Woolley\nYn erbyn y gwelliant:\nCynghorwyr:Glyn Banks, Sean Bibby, Chris Bithell, Derek Butler, Geoff Collett, David Cox, Paul Cunningham, Ron Davies, Ian Dunbar, Andy Dunbobbin, David Evans, David Healey, Gladys Healey, Cindy Hinds, Dave Hughes, Kevin Hughes, Joe Johnson, Paul Johnson, Christine Jones, Mike Lowe, Billy Mullin, Ted Palmer, Michelle Perfect, Vicky Perfect, Mike Reece, Ian Roberts, Aaron Shotton, Paul Shotton, Ian Smith, Carolyn Thomas, Andy Williams a David Wisinger\nCynghorwyr:Chris Dolphin, Mared Eastwood, Tudor Jones a Neville Phillips\nRhoddwyd y Cynnig o sylwedd, fel y’i cynigiwyd gan y Cynghorydd Ian Roberts, i bleidlais ac fe’i derbyniwyd.\nRhoddwyd i bleidlais hefyd yr argymhelliad i’r Pwyllgor Cwynion a’r Pwyllgor Ymchwilio a Disgyblu benodi eu Cadeiryddion eu hunain o blith eu haelodaeth, ac fe’i derbyniwyd.\nEglurodd y Prif Swyddog fod cadeiryddion y Pwyllgorau Trosolwg a Chraffu yn cael eu dewis gan y grwpiau gwleidyddol ar sail cryfder yr amrywiol grwpiau ac a oedd â seddi ar y Cabinet. Dyrannwyd y swyddi cadeiryddion i grwpiau a oedd â lle ar y Cabinet i ddechrau a châi unrhyw hawl ei dalgrynnu i lawr i’r rhif cyfan agosaf. Câi’r swyddi cadeiryddion a oedd yn weddill wedyn eu dyrannu i grwpiau nad oedd ganddynt sedd ar y Cabinet, gan dalgrynnu i fyny i’r rhif cyfan agosaf.\nCynigiodd y Cynghorydd Roberts y canlynol, ac eiliodd y Cynghorydd Carolyn Thomas.\nCymuned a Menter Llafur (Cynghorydd Ian Dunbar)\nAddysg ac Ieuenctid Llafur (Cynghorydd David Healey)\nYr Amgylchedd Annibynnol Newydd\nNewid Sefydliadol Cynghrair Annibynnol\nGofal Cymdeithasol ac Iechyd. Democratiaid Rhyddfrydol (cyfnewid ag Annibynnol)\nO’i roi i bleidlais, fe’i derbyniwyd.\n(a) Penodi Cadeiryddion y Pwyllgorau canlynol (gan nodi unrhyw gyfyngiadau ar bwy sy’n gymwys):\n· Pwyllgor Cronfa Bensiynau Clwyd – Cynghorydd Aaron Shotton\n· Pwyllgor y Cyfansoddiad a Gwasanaethau Democrataidd – Cynghorydd Ted Palmer\n· Pwyllgor Trwyddedu – Cynghorydd Tony Sharps\n· Pwyllgor Cynllunio – Cynghorydd David Wisinger\n(b) Y dylai’r Pwyllgor Cwynion a’r Pwyllgor Ymchwilio a Disgyblu benodi eu Cadeiryddion eu hunain o blith yr aelodaeth; ac\n(c) Y dylid dyrannu i’r grwpiau canlynol swydd cadeirydd ar y Pwyllgorau Trosolwg a Chraffu fel yr amlinellir:\nCymuned a Menter - Gr?p Llafur\nAdnoddau Corfforaethol - Gr?p Ceidwadwyr\nAddysg ac Ieuenctid - Gr?p Llafur\nYr Amgylchedd - Gr?p Annibynnol Newydd\nNewid Sefydliadol - Gr?p y Cynghrair Annibynnol\nGofal Cymdeithasol ac Iechyd. - Gr?p y Democratiaid Rhyddfrydol\n(vi) Swyddogaethau Dewis Lleol\nEglurodd y Prif Swyddog fod gofyn i’r Cyngor gytuno ar y cyfryw ran o’r Cynllun Dirprwyo ag y barna’r Cyngor y dylai’r Cyngor gytuno arni. Roedd hyn yn ymwneud â’r swyddogaethau dewis lleol y gallai naill ai’r Cyngor benderfynu arnynt neu’r Cabinet a/neu ei ddirprwyo i swyddogion.\nCynigiodd y Cynghorydd Roberts y dylid cymeradwyo bod y swyddogaethau Dewis Lleol presennol yn cael eu cadarnhau, ac fe’i heiliwyd yn briodol.\nCymeradwyo’r swyddogaethau Dewis Lleol fel y’u nodir yn y Cyfansoddiad.\n(vii) Enwebiadau i Gyrff Mewnol\nEglurodd y Prif Swyddog fod y Cynllun Dirprwyo presennol yn darparu ar gyfer Pwyllgor Penodiadau i swyddogion haen gyntaf ac ail haen, a fydd yn cynnwys saith Aelod. Nid pwyllgor sefydlog mo hwn ac fe’i cynullwyd pan fo angen drwy geisio enwebiadau gan Arweinyddion Grwpiau. Argymhellwyd y dylai strwythur y Pwyllgor barhau, fel y nodir yn yr adroddiad.\nCymeradwyo strwythur y Pwyllgor Penodiadau.\n(viii) Pwyllgor Safonau a Phenodiadau i Gyrff Allanol\nEglurodd y Prif Swyddog gyfansoddiad ac aelodaeth y Pwyllgor Safonau, a gofynnwyd i’r Aelodau nodi hyn, ochr yn ochr â’r Aelodau a benodir i Gyrff Allanol ar gyfer tymor llawn y Cyngor.\nCynigiodd y Cynghorydd Roberts y ddau argymhelliad ac fe’u heiliwyd gan y Cynghorydd Bithell.\n(a) Nodi cyfansoddiad ac aelodaeth y Pwyllgor Safonau; a\n(b) Bod y Cyngor yn nodi bod enwebeion i Gyrff Allanol wedi cael eu penodi ar gyfer tymor llawn y Cyngor ynghyd â ph?er y Prif Weithredwr i amrywio’r enwebiadau hynny (o ymgynghori ag Arweinyddion Grwpiau).


Ysbryd y ddawns yng Nghymru - BBC Cymru Fyw\nYsbryd y ddawns yng Nghymru\nDehongliad o hanes cenedl, iaith a diwylliant sydd wrth wraidd 'Dawns Ysbrydion' fuodd ar daith yn ddiweddar i bob cwr o Gymru.\nEddie Ladd yn 'Dawns Ysbrydion'\nMae adlais yn y perfformiadau o foddi Cwm Tryweryn 50 mlynedd yn ôl.\nCafodd 'Dawns Ysbrydion' ei seilio ar ddawns gafodd ei pherfformio gan rai o lwythi brodorol Gogledd America i fynegi eu hargyfwng yn negawdau olaf y bedwaredd ganrif ar bymtheg.\nDaeth y traddodiad hwnnw i ben ym 1890 gyda chyflafan Wounded Knee, wrth i'r fyddin saethu tua 200 o aelodau'r Lacota tra'n ceisio'u gwahardd. Pwrpas y ddawns oedd cyflyrru weledigaeth o'r Byd Newydd a fyddai wedi sefydlu ei hun ar y ddaear yn y Gwanwyn y flwyddyn wedyn.\nEddie Ladd oedd yn arwain y dawnswyr. Bu hi'n rhannu ei hargraffiadau o'r daith gyda Cymru Fyw:\n'Wy'n cofio eistedd yng nghanolfan y Chapter, Caerdydd, prin ugain mlynedd yn ôl, yn gwylio darn gan ddawnsiwr o'r hen Iwgoslafia. Sa i'n cofio faint mor "hen" oedd yr "hen Iwgoslafia" ar y pryd. Go newydd, siawns.\n'Doeddwn i ddim yn deall y gwaith. Doeddwn i ddim yn deall pam o'n i wedi dod i weld y sioe. Ond roeddwn i'n gwbod 'mod i am ei gwylio a fod rhywbeth yn gafael ynof.\nO'n i ddim yn medru dehongli'r ffurfiau, gan feddwl fod hyn yn golygu hyn a hwn a hwn.\nRoedd hi'n beth braf siarad gyda rhai o gynulleidfa 'Dawns Ysbrydion' a chlywed nad oedden nhw'n mynd i sioeau theatr na dawns gan amlaf ond eu bod, serch hynny, wedi uniaethu â'r sioe, a hynny drwy'r symud a'r gerddoriaeth yn hytrach na sgript oedd yn datblygu naratif.\nRoedd perfformio'r sioe wedi dod mor naturiol â chodi'n y bore, 'molchi a gwisgo. Dim ond nawr, wrth ddechre ar gynllun arall, gyda chwmni arall, a theimlo pob gewyn yn ansicr-dreiddio llwybrau eraill, yr ydw i'n canfod lle bûm ni'n pedwar, sef Angharad Jones, Anna ap Robert, Y Pencadlys (sy'n symudwr heb ei ail), a fi.\nErbyn Caerfyrddin, a'r w'thnos olaf, o'n i am fynd yn ôl i'r dechre, a gwneud y cwbl eto. Ail-neud yr union yr un fath heb deimlo'r presennol yn diflannu fesul cam fel mae mewn sioe.\nCofio pob sioe\nFel chwaraewr pêl-droed, rwy'n cofio pob sioe - ac yn cofio pob cynulleidfa hefyd, eu ffurf allan yn yr eisteddle, eu nifer, eu siarad ar y ffordd i mewn, a'r bod-ar-drothwy gyda hwy cyn i'r golau ddiffodd.\nCrewyd y gwaith gan eu dychmygu a defnyddio'r cyfarwyddwr, Sarah Williams, fel dirprwy. Rhan o orchwyl perfformiad yw gollwng gafael ar y gynulleidfa ddychmygol a chydnabod yr un go iawn.\nMa'r ddwy'n bresennol bob munud o'r sioe. Mae cynulleidfa'n gwbl weithredol wrth wylio sioe - heb iddi symud na bod yn rhan o weithgaredd y perfformwyr. Y gynulleidfa sy'n creu'r sioe. Gosod yr elfennau ar lwyfan mae'r perfformwyr.\nMaen nhw'n ddiffuant ac yn llawn angerdd, ond y gynulleidfa sy'n creu'r llun cyfan. Rwy'n gweld ymylon fy nghorff, yr hyn sydd o'm blaen, ac yn rheoli fy nghyhyrau, fy nghymalau a'm poer. Mae'r gynulleidfa'n derbyn a dethol yr elfennau sydd o'i blaen ac yn cyfansoddi sioe.\nFfynhonnell y llun, Steve Kingston\nAdlais o Dryweryn yn 'Dawns Ysbrydion'\nDywedodd ffrind i mi iddo sylweddoli ar ôl sbel, wrth wylio'r sioe, ei fod wedi pleth-glymu eu fysedd wrth ei frest a gwasgu eu fodiau'n dynn wrth ei geg. Fe'i cafodd yn anodd i ddatod ac ystwytho'i ddwylo. Wedyn dechreuodd grynu.\nDywedodd Y Pencadlys fod cyfaill iddo yn ei ddagrau ar ddiwedd y sioe. Weithiau, teimlwn fod y sioe wedi cyffwrdd ag is-fyd emosiynol, un sydd y tu hwnt i ddeall, mwynhau ac edmygu perfformiad.\nRwy'n gwbod i fi fy hun brofi rhwbeth tebyg wrth wylio sioe gan Margaret Ames yn Felinfach ychydig flynyddoedd yn ôl. O'n i'n chwilio am arwydd yn yr anadl, yn osgo'r cyrff, yn yr ymwybyddiaeth corfforol, eu bod, a'n bod ni, yn deall ein cyflwr, am weithredu yn ei gylch… a'n bod yn mynd i oroesi.\nY Pencadlys fu'n perfformio yn 'Dawns Ysbrydion'\nDawns yn cydio\nMae dawns yn byw a bod nawr mewn ffordd nad oedd e' pan o'n i'n iau. Mae'r strwythur yng Nghymru wedi tyfu'n aruthrol - mae yna ganolfannau a cholegau yn cynnal gwersi a chyrsiau a chwmnïau'n teithio ledled y wlad.\nRy' ni wastad yn ofni barn y byd tu fas (olreit, 'chydig i'r dwyrain). Ond, mae yna fwy o gyfle yma i ferched i goreograffu; mae gan bob rhanbarth ei sîn neilltuol ei hun; ac mae yna ffurf dawnsio gwerin ystyrlon a nesa-peth-at-ddilys yn parhau! 'Does 'na'm i'r dwyrain.\nMae golygfa fer yn y ffilm 'Strictly Ballroom' yn ogleisiol. Mae ymgeisydd ifanc yn cael ei rybuddio am un tebyg iddo, flynyddoedd ynghynt, a gafodd ei ddiarddel o gystadleuaeth am y drosedd o… ddyfeisio'i gamau ei hun. Pawb lawr i'r neuadd 'te, a thynnwch eich sgidie a'ch sannau…\nRy' ni wrth ein bodd fod 'Dawns Ysbrydion; wedi cydio. Ro'n ni am wneud datganiad egnïol. Beth wnewn ni nawr â'r egni, a'r emosiwn a'r deall?


Siop goffi sydd wedi ennill gwobrau yn cefnogi pobl sy'n colli eu golwg - RNIB - See differently\nSiop goffi sydd wedi ennill gwobrau yn cefnogi pobl sy'n colli eu golwg\nTan 5 Awst 2017, mae Coffee#1 wedi ymuno ag RNIB Cymru i gefnogi pobl yng Nghymru sy'n colli eu golwg.\nMae Coffee#1 wedi llwyddo i ennill teitl 'Siop Goffi Cadwyn Gorau Prydain' saith gwaith yn yr wyth mlynedd diwethaf, ac mae ganddyn nhw dros 70 o siopau coffi ledled Cymru, ac ar hyd arfordir deheuol a de-orllewin Lloegr. Bob chwarter blwyddyn, maen nhw'n dewis elusen wahanol i'w chefnogi drwy werthu bisgedi dynion bach sinsir. Gallwch chi brynu dyn bach sinsir am ddim ond £1 i'w fwyta gyda'ch latte neu siocled cynnes, a bydd yr holl elw'n mynd yn uniongyrchol i RNIB Cymru. Does dim angen i chi deimlo'n euog am fwyta bisgedi mwyach!\nMeddai Carol McKinlay, Rheolwr Codi Arian RNIB Cymru: "Rydyn ni'n falch i gyhoeddi bod Coffee#1 wedi ein dewis i fod yn elusen dynion bach sinsir ar gyfer y chwarter nesaf. Mae dros 106,000 o bobl yn colli'u golwg yng Nghymru a thrwy brynu bisged dyn bach sinsir am ddim ond £1, bydd hyn ein helpu ni i godi ymwybyddiaeth ac i ddarparu'r gwasanaethau a'r cymorth angenrheidiol ar eu cyfer."\nMeddai Coffee#1: "Rydyn ni'n falch o fod yn gallu cefnogi Ymgyrch Llyfrau Llafar yr RNIB drwy ein hapêl dynion bach sinsir. Mae'n ffordd mor syml o godi arian ond mae'n ffordd wych o gefnogi elusennau sy'n helpu yn y cymunedau rydyn ni'n gweithio ynddyn nhw. Drwy ein hapêl dynion bach sinsir rydyn ni wedi cyfrannu dros £24,000 i elusennau dros y flwyddyn ddiwethaf, ac rydyn ni'n gobeithio gallu cynyddu'r swm yn y dyfodol."\nCofiwch brynu un o'r dynion bach blasus yn eich siop Coffee#1 leol er mwyn cefnogi pobl sy'n colli eu golwg.\nCysylltwch â: Richard Timothy, Rheolwr Cyfathrebu Dwyieithog drwy ffonio 029 2082 8563 neu drwy e-bostio [email protected].


Waliau Dringo a Thramwyo Conwy\nCartref Preswylwyr Hamdden, Chwaraeon ac Iechyd Chwaraeon a Ffitrwydd Waliau Dringo a Thramwyo Conwy\nRydym yn byw mewn ardal lle mae cyfleoedd ar gyfer dringfeydd gwych ar garreg ein drws, felly lle gwell i hyfforddi nag yn un o’r canolfannau hamdden sy'n cymryd rhan? Rydym yn cynnig dringo fforddiadwy yn ogystal â staff sydd wedi'u hyfforddi'n llawn sydd yma i'ch helpu chi bob cam o'r ffordd.\nMae ein waliau dringo wedi eu lleoli yn y canolfannau canlynol:\nCanolfan Hamdden Dyffryn Conwy - Clwb Dringo Newydd Yn Dod Yn Fuan\nMae gan y ddwy wal yr un fanyleb:\n8 metr o uchder gan gynnwys nifer o rannau sy’n estyn allan a nodweddion diddorol eraill.\nAmrywiol Llwybrau yn amrywio o 4a - 7a.\nProblemau clogfeinio amrywiol yn amrywio o V0 - V3.\nCynhelir sesiynau amrywiol yng Chanolfan Hamdden Dyffryn Conwy yn cynnwys:\nClwb dringo plant (8 oed +) a sesiwn i rai bach (5 - 8 oed)\nCyrsiau teulu Sesiynau corfforaethol (gwych ar gyfer profiad meithrin tîm!)\nSesiynau dringo anabledd\nI gael rhagor o wybodaeth, cysylltwch â chanolfan o’ch dewis chi.\nMae ein Clwb Dringo yn dilyn cynllun achrediad o’r enw Cynllun Cyflawniad Dringo Dan Do Cenedlaethol (NICAS).\nDoes dim rhaid i chi brynu offer na dillad arbenigol. Rydym ni’n darparu’r eitemau angenrheidiol. Fodd bynnag, dylech wisgo dillad llac, fel trowsus tracwisg a chrys-t.\nByddwn yn ceisio darparu esgidiau dringo ond dylech wisgo esgidiau rhedeg sy’n ddigon da i ddringo.\nChwaraeon a Ffitrwydd Caeau Pêl-droedFfitrwydd IauChwaraeon racedDosbarthiadau FfitrwyddHociTeithiau Cerdded DifyrClybiau ChwaraeonPêl-rwydCynllun Cenedlaethol i Atgyfeirio Cleifion i Wneud Ymarfer CorffYstafelloedd FfitrwyddNeuaddau ChwaraeonPALSSesiynau ChwaraeonTrac Athletau Waliau Dringo a Thramwyo Conwy Ystafell Gyfarfod Hwb yr Hen YsgolYstafell Weithgareddau Hwb Yr Hen Ysgol


Y gronfa Cadernid Economaidd yn hanfodol i warchod 257 o swyddi gyda cwmni o Bontypŵl | LLYW.CYMRU\n“Roedd effaith Covid 19 ar ZF Pontypool yn ddramatig a chyflym. Bu’r safle ar gau am ddeufis wrth inni asesu y risg i’n gweithrediadau, ail-drefnu cynllun y ffatri a gosod gofynion pellter cymdeithasol a Chyfarpar Diogelu Personol.\nRoedd llif arian yn hollbwysig yn ystod y cyfnod hwn, gyda costau sylweddol yn parhau. Roedd cefnogaeth gan y Gronfa Cadernid Economaidd yn allweddol i gadw hylifedd y busnes a gwarchod swyddi y 257 o weithwyr ar y safle.”\n“Mae’r Gronfa Cadernid Economaidd wedi bod yn allweddol yn ein hymdrechion i warchod cwmnïau, swyddi a bywoliaeth rhag effeithiau economaidd difrifol y feirws.\n“Ers dechrau’r pandemig hwn, rydym wedi cynnig pecyn sylweddol o gymorth i fusnesau Cymru, wedi’u darparu’n gyflym, gwerth dros £2 biliwn. Dyma’r cynnig mwyaf hael i fusnesau mewn unrhyw fan yn y DU.\n“Dwi’n falch ei fod wedi darparu cymorth ariannol hollbwysig i ZF Automotive UK Limited mewn cyfnod pan oeddent ei angen fwyaf ac wedi helpu i warchod 257 o swyddi pwysig.\n“Fel llywodraeth, byddwn yn parhau i wneud popeth y gallwn i warchod ein busnesau a’n pobl yn ystod y pandemig ofnadwy hwn.”


Datganiad Ysgrifenedig: Y diweddaraf am addysg i droseddwyr yng Nghymru | LLYW.CYMRU\nDatganiad Ysgrifenedig: Y diweddaraf am addysg i droseddwyr yng Nghymru\nHeddiw, rwy'n falch o gael rhoi'r newyddion diweddaraf am y gwaith a wnaed o ran Dysgu ar gyfer Troseddwyr ers fy natganiad ym mis Mawrth. Mae hyn hefyd yn gyfle i mi ddweud wrthych am ein dull gweithredu ni ar gyfer cyfoethogi addysg a chyfleoedd cyflogaeth i droseddwyr yng Nghymru.\nMae trafod â'r sector cyfan, gan gynnwys y Weinyddiaeth Gyfiawnder, Gwasanaeth Carchardai a Phrawf Ei Mawrhydi, Gyrfa Cymru, y sector gwirfoddol, Sefydliadau Addysg Uwch ac Addysg Bellach yn ogystal â phartneriaid yn y sector preifat a'r sector cyhoeddus, yn elfen sylfaenol ar gyfer gwireddu unrhyw uchelgais yn y maes hwn. Rwy'n benderfynol o barhau i wella ein trafodaethau gyda'r holl bartneriaid o’r fath er mwyn gwella deilliannau addysgol a chanlyniadau cyflogaeth i bob dyn yng ngharchardai Cymru, a phob menyw o Gymru yng ngharchardai Lloegr.\nMae gennym berthynas waith gadarnhaol â'n cydweithwyr yng Ngwasanaeth Carchardai a Phrawf Ei Mawrhydi, a diolch i'r berthynas honno, rydym wedi llwyddo i gyflwyno nifer o'r argymhellion a geir yn Adolygiad Hanson.\nYn gynharach eleni, sefydlwyd Pwyllgor Dysgu, Cyflogaeth a Diwydiannau, sydd wedi darparu fforwm ar gyfer canolbwyntio ar ddeilliannau addysg a chanlyniadau chyflogaeth i'r holl garcharorion yng Nghymru. Mae'r Pwyllgor hwn hefyd yn rhoi cyfle i gydweithwyr ar draws y carchardai rannu gwybodaeth a hefyd yn hwyluso perthynas weithio agosach rhwng Gwasanaeth Carchardai a Phrawf Ei Mawrhydi, Llywodraethwyr Carchardai, Penaethiaid Dysgu a Sgiliau mewn Carchardai, Estyn, y Gwasanaeth Prawf Cenedlaethol a Llywodraeth Cymru.\nRydym yn cyflwyno prosbectws dysgu a sgiliau cyffredin er mwyn gwella cysondeb ac ansawdd yr wybodaeth sydd ar gael i droseddwyr, gan eu galluogi i fanteisio i'r eithaf ar y llwybrau dysgu gydol eu cyfnod yn y carchar. Mae'r fformat newydd yn cael ei gyflwyno ar hyn o bryd ym mhob un o'r carchardai yng Nghymru a bydd ei effaith yn cael ei werthuso unwaith y caiff ei ymgorffori yn y system.\nI ategu'r cyfleoedd dysgu hyn, mae Cynllun Datblygiad Personol, Dysgu a Gwaith cyffredinol wedi'i ddatblygu hefyd. Bydd y fenter ddigidol newydd hon yn caniatáu i’r troseddwyr fynd â'u taith ddysgu gyda nhw ar draws yr ystâd ac i'r gymuned. Mae'n darparu cyfle ar gyfer dull symlach o olrhain, mesur a monitro cynnydd dysgwyr a'u taith addysg, gan fonitro eu lles, gofal, y cymorth a’r arweiniad y maent yn ei gael hefyd.\nRoedd trafod â rhanddeiliaid a'u hatebolrwydd yn argymhelliad arall o fewn Adolygiad Hanson ac roedd yn bleser cael mynd i'n gweithdy cyntaf i randdeiliaid Dysgu a Chyflogadwyedd Troseddwyr ym mis Gorffennaf. Yno, lansiwyd y Strategaeth Dysgu a Sgiliau ar gyfer Carchardai yng Nghymru. Rhoddodd y gweithdy gyfle i mi glywed gan gynrychiolwyr o fyd busnes, y byd academaidd darparwyr hyfforddiant a chan sefydliadau'r trydydd sector. Dyma gyfle euraid i'r holl randdeiliaid gydweithio a chlywed am brosiectau, strategaethau a mentrau sy’n digwydd ledled Cymru.\nRwy'n edrych ymlaen at weld mwy o'r trafodaethau hyn yn cael eu cynnal drwy sefydlu grŵp newydd, sef Grŵp Llywio ar gyfer Dysgu a Chyflogadwyedd Troseddwyr, fydd yn cyfarfod yn ddiweddarach eleni. Rhan o gylch gwaith y grŵp hwn fydd hwyluso ein gallu i ddysgu gan y naill a’r llall i fynd i'r afael â rhai o'r rhwystrau sy’n wynebu troseddwyr wrth chwilio am waith. Bydd y grŵp yn allweddol wrth ddatblygu ein polisi Dysgu ar gyfer Troseddwyr at y dyfodol, a byddwn yn atebol iddo am gyflawni'r camau polisi hynny, gan ddefnyddio barn a phrofiadau dynion a menywod mewn carchardai.\nBwriadaf ofyn i'r Grŵp Llywio ystyried arferion recriwtio arloesol er mwyn creu cyfleoedd cyflogaeth i gyn-droseddwyr yn y sector preifat, cyhoeddus a'r trydydd sector. Bwriadaf ofyn iddynt hefyd i edrych ar strategaeth i gynyddu nifer y troseddwyr hynny sy'n ystyried cyfleoedd hunangyflogaeth. Bydd y Grŵp Llywio yn dechrau drwy edrych ar argymhelliad David Hanson, AS ynghylch hygyrchedd Cardiau Sgiliau Adeiladu.\nMae lansiad gwasanaeth cynghori Cymru’n Gweithio ar 1 Mai 2019, a ddarperir gan Gyrfa Cymru, yn rhoi cyfleoedd i sicrhau bod y system newydd yn cael ei hintegreiddio'n llawn o fewn y strwythurau ailsefydlu presennol a gwasanaethau "Through the Gate". Mae Gyrfa Cymru a'r Gwasanaeth Prawf wedi cymryd camau i sicrhau bod gwasanaeth di-dor ar gael bellach sy'n darparu cyngor gyrfaol mewn gwahanol leoliadau.\nRoedd Adolygiad Hanson yn argymell y dylai Llywodraeth Cymru weithio gyda Gwasanaeth Carchardai a Phrawf Ei Mawrhydi i wella'r sgiliau cyffredinol sydd ar gael. Mae llythrennedd digidol yn un o'r meysydd y mae Gwasanaeth Carchardai a Phrawf Ei Mawrhydi a Llywodraeth Cymru eisoes wedi ymrwymo i weithio arnynt.\nMae Pecyn Cymorth Sgiliau Hanfodol Cymru, a ddefnyddir yng ngharchardai Caerdydd ac Abertawe ar hyn o bryd, yn cynnwys asesiad o sgiliau digidol unigolyn a fydd yn nodi a oes angen cymorth pellach arno. Rhagwelir, erbyn diwedd 2020, y bydd y Pecyn Cymorth Sgiliau Hanfodol Cymru yn cael ei gyflwyno yn yr holl garchardai yng Nghymru i sicrhau cysondeb, a pharhad yr asesu a'r hyfforddiant a ddarperir.\nMae gweithio mewn partneriaeth yn hanfodol i wella deilliannau dysgu troseddwyr. Hoffwn annog mwy o brosiectau fel yr un sy'n cael ei yrru ymlaen gan Wasanaeth Carchardai a Phrawf Ei Mawrhydi gyda Phrifysgol Cymru y Drindod Dewi Sant, sydd wedi cytuno i gefnogi datblygiad cynnig dysgu digidol i droseddwyr yng Nghymru. Bydd y cwrs peilot ar gael yn y lle cyntaf i droseddwyr astudio yng ngharchar Abertawe a, diolch i'r cydweithio â'r awdurdodau lleol, ar ôl iddynt gael eu rhyddhau. Dim ond drwy drafod a chydweithredu ar draws y sector, y byd academaidd ac awdurdodau lleol y mae prosiectau fel y rhain yn bosibl a hoffwn weld mwy o'r math yma o beth yn y dyfodol.\nI’r menywod hynny o Gymru sydd mewn carchardai yn Lloegr ar hyn o bryd, byddwn yn cydweithio'n agos â Gwasanaeth Carchardai a Phrawf Ei Mawrhydi ar y ddwy ochr i'r ffin i edrych am gyfleoedd addysg a chyflogaeth realistig sy'n adlewyrchu anghenion, amgylchiadau personol a sgiliau ein troseddwyr benywaidd. Byddwn yn gweithio ar draws y Llywodraeth er mwyn sicrhau bod cyflogadwyedd benywod sy’n troseddu yn cael ei ystyried fel rhan o ddull gweithredu integredig y broses adsefydlu.\nWrth edrych tua’r dyfodol, rwyf wedi ymrwymo i ddarparu amgylchedd dysgu ar gyfer troseddwyr sy'n gweithio i droseddwyr; gan sbarduno cydweithio gyda phawb ar draws y sector i ddatblygu system addysg mewn carchardai sy'n ennyn diddordeb ac yn ysbrydoli pobl ac un sy'n rhoi'r bachyn i gydio ynddo i gymell pobl i beidio ag aildroseddu.\nFe wyddom fod darparu addysg o safon, sgiliau a chyflogaeth yn ffactor enfawr sy’n cyfrannu at ostwng y gyfradd aildroseddu, ac rwy’n benderfynol o gyflwyno rhaglen addysg a chyflogaeth i droseddwyr sy’n cefnogi llwybr effeithiol a ffordd amgen i’r rhai sy’n troseddu. Gyda'n gilydd, byddwn yn manteisio i'r eithaf ar yr adnoddau sydd ar gael i ni, er mwyn magu synnwyr o obaith a chyfleoedd i garcharorion, staff carchardai a'r gymuned yn ehangach.


cwmni label pp, pris tag PP - Crystal Code Technology Co, Ltd\nMae gan y Polypropylen (PP) wahanol fathau o ddeunyddiau.\n1. Sticer papur ar batethes PP\n2. PP sticer papur thermol uniongyrchol\n3. Sticer ffilm PP (Tryloyw, Gwyn, Arian a Lled-glir)\nMae'r nodweddion hyn fel a ganlyn:\nMae deunydd 1.Crisialu, amsugno lleithder yn fach, yn hawdd ei doddi, yn gyswllt hirdymor â metel poeth wedi'i ddadelfennu'n hawdd.\n2. Mae'r hylifedd yn dda, mae'r cyflymder oeri yn gyflym, ac nid yw'n hawdd ei rwygo.\n3. Gellir ei ddefnyddio mewn tymheredd isel, a ddefnyddir yn helaeth mewn diwydiant meddyginiaethol.\n4. Mae gan y ffilm Pearl PP y lliw arbennig a ddefnyddiwyd yn helaeth ar gyfer labeli pecynnu cosmetig.\nRhif Cynnyrch CCPPT052 CCPPM052 CCPPW040 CCPPS054 CCPPT080\nWyneb Sglein yn dryloyw\nffilm polypropylen Bright metallized\nffilm polypropylen Wyneb polyester gwyn Matthesis PP PP papur Papur sythesis polypropylen thermol\nTrwch 47 g / m2, 0.052 mm 47 g / m2, 0.052 mm 36 g / m2, 0.040mm 46g / m2, 0.054 mm 0.080mm\ngludiog seiliedig acrylig\ngludiog seiliedig Glud wedi'i seilio ar ddŵr\n61 g / m2, 0.055mm Papur gwydrog gwyn\n61 g / m², 0.055 mm Papur gwydrog gwyn\n32g / m2, 0.023mm Papur gwydrog gwyn\n61g / m2, 0.055mm Papur gwydrog gwyn\nLliw Tryloyw BOPP arian llachar Gwyn Matte White Matte White\nTymheredd -29 ℃ -93 ℃ -40 ℃ -93 ℃ -40 ℃ -80 ℃ -50 ℃ -90 ℃ -50 ℃ -90 ℃\nTymheredd -5 ° C -4 ° C -4 ° C 7 ° C 7 ° C\nArgraffu Lliw Llawn Lliw Llawn Lliw Llawn Lliw Llawn Lliw Llawn\nNodweddion a chymhwysiad Gellir ei ddefnyddio'n eang ar gyfer labeli poteli cosmetig a diodydd, gyda glud arbennig ar gyfer labeli dilledyn a sychwyr sych. Gall lliw arian llachar arbennig fodloni'r gofynion argraffu print braf, a ddefnyddir ar gyfer colur a labeli poteli cynhyrchion gofal personol Yn gallu dwyn tymheredd isel ac uchel, gyda glud cryf, gellir ei ddefnyddio ar gyfer labeli teiars.\nRoedd y PP lliw perlog arbennig bob amser yn cael ei ddefnyddio ar gyfer hyfforddiant haen dwbl ar gyfer poteli meddyginiaeth a cholur. Mae'n edrych yn debyg iawn gyda phapur arferol, ond mae ganddo gryfder cryf. Perfformiad da i'w ddefnyddio mewn labeli pecynnu rhannau trydanol Mae'n gallu gwrthsefyll dŵr ac olew, a gwrth-rwygo. Yr opsiwn gorau i'w ddefnyddio ar gyfer tagiau bagiau maes awyr.\nMaint Wedi'i addasu Wedi'i addasu Wedi'i addasu Wedi'i addasu Wedi'i addasu


Arsylwi`r Ddaear (“EO”) a Synhwyro Pell | Rhaglen Monitro a Modelu’r Amgylchedd a Materion Gwledig\nArsylwi`r Ddaear (“EO”) a Synhwyro Pell\nFel arfer, mae Arsylwi`r Ddaear a Synhwyro Pell yn cyfeirio at synhwyro delweddau lloeren, yn yr awyr a drôn o olau gweladwy, is-goch, uwch-fioled o arwynebedd y ddaear. Mae technolegau gweithredol fel LiDAR a RADAR yn cael eu defnyddio hefyd.\nMae Arsylwi`r Ddaear yn darparu cyfle cyffrous ar gyfer monitro ac asesu.\nGall EO a thechnegau synhwyro pell eraill gefnogi asesiadau cyflwr "ar y llawr" i helpu deall stâd bresennol yr adnoddau naturiol, yngyd â nodi newidiadau a thueddiadau wrth gael eu cymharu gyda data`r gorffennol.\nMae `na lawer o ddefnyddiau posib o EO a synhwyro pell. Mae defnyddio`r technolegau hyn yn gallu torri lawr ar y nifer o ymweliadau maes sydd eu hangen, maen ei wneud e`n haws i ennill gwybodaeth am ardaloedd anghysbell, ac mae ymweliadau ailadroddus rheolaidd gan loerennau yn golygu ein bod ni`n gallu gwneud arsylwadau cyson o`r un nodweddion i fonitro newidiadau amgylcheddol.\nMae`r gallu i gyfuno buddiannau EO a synhwyro pell gyda rhaglen gadarn ar gyfer y ddaear (fel mae ERAMMP yn gwneud drwy`r Arolwg Maes Cenedlaethol) yn golygu ein bod yn gallu bod yn hyderus o`n canlyniadau, o olygfeydd ar raddfa eang o gyflwr cyffredinol ardal lawr i asesiad o nodweddion unigol yn y dirwedd.\nO fewn ERAMMP, mae EO yn bennaf yn cael ei ddefnyddio i ganfod ac asesu difrifoldeb o erydiad a difrod pridd, ac i nodi nodweddion llinellol tirwedd fel perthi.\nDewch o hyd i fwy yn y dolenni isod.\nAdroddiad-14: Datblygu Dulliau Mapio Cynefinoedd ar Raddfa Lai ERAMMP Adroddiad-14 Mapio Cynefinoedd\nAdroddiad-18: Technolegau i Gasglu Tystiolaeth ynghylch Erydiad Pridd ERAMMP Adroddiad-18 Erydiad Pridd\nAdroddiad-45: Diraddio Pridd: Erydiad a Chywasgiad ERAMMP Rpt-45 Diraddio Pridd\nAdroddiad-56: Addasrwydd Data Lloeren a LiDAR ar gyfer Mapio Gwrychoedd ERAMMP Adroddiad-56 Mapio Gwrychoedd\nAdroddiad-57: Profi Datrys Delwedd ar gyfer Nodweddion Erydiad a Niwed Pridd ERAMMP Rpt-57 EO Erydiad a Niwed


Newid i oedran pensiwn yn cael ei feirniadu - BBC Cymru Fyw\nNewid i oedran pensiwn yn cael ei feirniadu\nMae Comisiwn Cydraddoldeb a Hawliau Dynol Cymru wedi beirniadu'r ffordd mae newidiadau wedi eu gwneud i oedran hawlio pensiwn y wladwriaeth.\nMae miloedd o fenywod sydd wedi ymddeol neu yn cyrraedd oed ymddeol yn honni nad ydyn nhw wedi cael fawr o rybudd bod yr oed y byddan nhw yn derbyn eu pensiwn wedi codi.\nMi ddigwyddodd hyn yn sgil deddfwriaeth yn 1995 a 2011.\nMae'r comisiwn yn cefnogi'r egwyddor fod oedran pensiwn dynion a merched yn gydradd. Ond mae Kate Bennet, y Cyfarwyddwr Cenedlaethol ar gyfer Cymru yn dweud nad yw'r neges wedi ei "chyfathrebu yn gywir" i'r rhai sydd yn cael eu heffeithio.\nYn ôl Llywodraeth San Steffan, mae llythyrau wedi eu hanfon at y menywod yn dweud wrthynt am y newidiadau.\nMi oedd y ddeddfwriaeth gafodd ei basio yn 1995 yn gosod amserlen er mwyn cyflwyno'r newidiadau sydd yn golygu y bydd menywod, fel dynion, yn cael pensiwn gan y wladwriaeth pan yn 65 oed erbyn 2020.\nOnd yn 2011, mi benderfynodd Llywodraeth San Steffan i gyflwyno'r newid yn 2018.\n'Methiant i gyfathrebu'\nErbyn diwedd y ddegawd mi fydd yr oed wedi cynyddu eto i 66 ar gyfer dynion a merched.\nDywedodd Ms Bennett wrth raglen BBC y Sunday Politics Wales:\n"Yr hyn sydd wedi bod yn broblem go iawn ydy'r methiant i gyfathrebu yn gywir gyda'r merched i adael iddyn nhw wybod y sefyllfa.\n"Dwi'n ymwybodol o'r ffaith bod menywod oedd wedi cynllunio eu hymddeoliad ers amser nawr wedi dod i wybod na fyddan nhw'n cael eu pensiwn yr adeg roedden nhw'n credu ac maen nhw'n gorfod parhau i weithio am gyfnod hirach."\n"Mae hyn yn fethiant gan y llywodraeth ac er ein bod ni'n cefnogi'r newid mi ddylai fod wedi cael ei weithredu yn llawer gwell."\nMae Llywodraeth Prydain yn dweud eu bod nhw wedi rhoi gwybod i'r menywod sydd wedi eu heffeithio ac na fyddan nhw yn ail ystyried y newidiadau.\n"Mae'r penderfyniad polisi i gynyddu oedran pensiwn merched wedi ei wneud er mwyn cael gwared â'r anghydraddoldeb rhwng dynion a menywod. Mi fyddai parhau gyda'r anghydraddoldeb yma yn costio biliynau o bunnau."\nSunday Politics Wales , BBC 1 Cymru 11:00 dydd Sul Chwefror 28


Gwybodaeth i ddarparwyr - CBS Pen-y-bont\nDweud eich dweud ar ofal plant, y cynnig i Gymru\nMae’r ddarpariaeth gofal plant yn cynnwys 30 awr yr wythnos o ofal plant a gyllidir ac addysg gynnar am hyd at 48 wythnos y flwyddyn. Gall rhieni sy’n gweithio sy’n gymwys ac sydd â phlant tair i bedair oed wneud defnydd o’r ddarpariaeth. Mae’r ddarpariaeth ar gael o’r tymor ar ôl trydydd pen blwydd y plentyn tan y mis Medi ar ôl ei bedwerydd pen blwydd. Nid yw rhieni’n gymwys mwyach i gael y cynnig yn ystod y tymor ysgol pan mae’r plentyn yn cael cynnig lle llawn amser yn yr ysgol. Er hynny, gallant barhau i gael naw wythnos o ofal plant yn ystod y gwyliau.\nYm Mwrdeistref Sirol Pen-y-bont ar Ogwr, cynigir addysg feithrin lawn amser yn dair oed.\nNid oes raid i ddarparwyr gofal plant gyflwyno’r elfennau addysg gynnar a gofal plant o’r ddarpariaeth. Bydd rhai plant yn parhau i gael addysg gynnar mewn lleoliadau a gynhelir.\nBydd darparwyr gofal plant yn derbyn £4.50 y plentyn yr awr. Os ydych yn gofyn am fwy na hyn fel rheol, ni chewch ofyn i rieni dalu cyfradd ychwanegol.\nCewch godi ffi am fwyd, cludiant a gweithgareddau oddi ar y safle sy’n costio i chi. Dywed canllawiau Llywodraeth Cymru na ddylai rhieni orfod talu mwy na £7.50 y dydd. Byddai hyn yn cynnwys tri phryd bwyd am £2 y pryd a 2 fyrbryd am bris o 75c y byrbryd.\nAm sesiwn hanner diwrnod, ni ddylai rhieni orfod talu mwy na £4.75. Mae hyn yn cynnwys dau bryd bwyd am £2 y pryd a byrbryd am bris o 75c y byrbryd. Os nad oes pryd bwyd yn cael ei ddarparu ond bod y plentyn yn derbyn byrbryd, ni ddylid codi mwy na 75c ar rieni am hyn.\nBydd y ddarpariaeth gofal plant ym mwrdeistref sirol Pen-y-bont ar Ogwr yn dechrau yn 2019. I gael y newyddion diweddaraf, ewch i’n gwefan ni a’n dilyn ni ar Facebook a Twitter.\nGwneud cais am y cynnig gofal plant (darparwr)\nAm wybodaeth fwy penodol neu os hoffech gofrestru fel darparwr, cysylltwch â:\nTîm Darpariaeth Gofal Plant Pen-y-bont ar Ogwr\nFfôn: 01656 642649\nY Cynnig Gofal Plant Cwestiynau ac Atebion i Ddarparwyr - PDF 397Kb\nHysbysiad Preifatrwydd - PDF 265Kb


Prifysgol Aberystwyth - Swoleg (gyda blwyddyn integredig mewn diwydiant) C302 BSc\nCyrsiau Israddedig - Swoleg (gyda blwyddyn integredig mewn diwydiant)\nSwoleg (gyda blwyddyn integredig mewn diwydiant)\nSwoleg (gyda blwyddyn integredig mewn diwydiant) Cod C302 Dewch i Ddiwrnod Agored Dewch i Ddiwrnod Agored\nRhowch y dechrau gorau i'ch rhagolygon gyrfa gyda'n cwrs Swoleg newydd gyda blwyddyn integredig mewn diwydiant. Gwyddor bywyd anifeiliaid yw Swoleg, boed yn ficrosgopig neu'n enfawr, yn ddyfrol neu'n ddaearol. Os ydych chi wedi'ch cyfareddu gan y miliynau o rywogaethau anifeiliaid rydym yn rhannu'r blaned â nhw, dyma'r cwrs gradd i chi! Mae Swoleg ym Mhrifysgol Aberystwyth yn elwa o'n hamgylchedd naturiol gwych gan gynnwys cynefinoedd morol is-lanw a rhynglanwol, aberoedd, gwlyptiroedd, nentydd ac afonydd dŵr croyw, coetiroedd, rhostiroedd ac ati, sy'n rhoi mynediad i rywogaethau fel barcutiaid coch, y frân goesgoch, dolffiniaid trwyn potel, belaod, gwiwerod cochion, llamidyddion ac ati. Mae'r lleoliad gwaith yn rhoi cyfle i chi ddefnyddio'r sgiliau a'r wybodaeth rydych wedi'u dysgu yn ystod eich blwyddyn gyntaf a'ch ail flwyddyn mewn amgylchedd gwaith. Mae'r cwrs hwn wedi'i gynllunio i roi'r cyfle gorau i chi mewn marchnad swyddi sy'n gynyddol gystadleuol. Ar ôl cwblhau'r radd hon yn llwyddiannus, byddwch wedi datblygu ystod o sgiliau gweithio ac ymwybyddiaeth y mae cyflogwyr yn chwilio amdanynt.\nMae maes llafur y cwrs hwn, gyda'r flwyddyn integredig mewn diwydiant, yn union yr un fath â'i chwaer gwrs, BSc Swoleg (C300). Fodd bynnag, bydd gennych flwyddyn ychwanegol o gyllid i gyflawni blwyddyn mewn diwydiant. Rhaid i'ch profiad gwaith fod yn berthnasol i'r radd hon; asesir y flwyddyn a bydd yn cyfri tuag at eich gradd.\nBydd disgwyl i fyfyrwyr drefnu eu profiad gwaith o dan arweiniad ein Cyfarwyddwr Cyflogadwyedd. Nid oes sicrwydd y byddwch yn cael eich talu am y profiad gwaith.Os na allwch ddod o hyd i leoliad, bydd angen i chi drosglwyddo i'w chwaer gwrs, BSc Swoleg (C300).\nYmhlith y 10 uchaf yng ngwledydd Prydain ar gyfer dwyster ymchwil yn ôl asesiad y Fframwaith Rhagoriaeth Ymchwil (FfRhY, 2014).\nMae 78% o'r gweithgarwch ymchwil wedi'i asesu fel ymchwil sy'n arwain y byd neu sy'n ardderchog yn rhyngwladol yn ôl y Fframwaith (FfRhY, 2014).\nMewn marchnad sy'n tyfu ar gyfer graddedigion â sgiliau a gwybodaeth arbenigol mewn Swoleg, mae ein graddedigion yn chwilio am waith yn y meysydd canlynol:\nYmchwil uwchraddedig (PhD, MSc, TAR)\nYn eich blwyddyn gyntaf, byddwch yn astudio pynciau sy'n ymwneud â'r canlynol:\nYn eich trydedd flwyddyn, byddwch yn ymgymryd â'ch profiad gwaith a fydd yn berthnasol i'ch gradd mewn Swoleg. Os na allwch sicrhau profiad gwaith yna byddwch yn trosglwyddo i'r chwaer gwrs, sef BSc Swoleg (C300).\nYn eich blwyddyn olaf, byddwch yn cael eich addysgu am:


Prosiect Datblygu Cynulleidfaoedd | Creu Cymru\nPrif nodau’r prosiect yw canfod ffyrdd o a) ddatblygu cynulleidfaoedd ar gyfer theatrau a b) gwella ymgysylltiad cynulleidfaoedd â gwaith a grëir yng Nghymru drwy bartneriaethau cydweithredol rhwng cyflwynwyr a chynhyrchwyr.\nYn fenter datblygu cynulleidfaoedd yn bennaf, mae’r prosiect yma hefyd yn mynd i’r afael â dau angen arall sydd wedi’u hadnabod. Yn gyntaf, torri’r diffyg cysylltiad y cyfeirir ato’n aml rhwng cynhyrchwyr a chyflwynwyr. Yn ail, creu’r adnodd i fynd i’r afael â’r angen sydd wedi’i adnabod am gymorth gyda chynhyrchu. Mewn rhai achosion, nid oes gan artistiaid y capasiti i drosi Gwaith i gynulleidfaoedd yn effeithiol er gwaethaf cefnogaeth canolfannau ac er y gellir weithiau ganfod adnoddau (gofod ymarfer, cyllid, technegol, marchnata) i gefnogi datblygu prosiect, bydd hyd yn oed canolfannau sydd â hen ddigon o adnoddau’n brwydro i gael hyd i’r capasiti i fod yn gynhyrchwyr gweithredol.\nElfen allweddol o’r prosiect yma yw ‘Hyb Cynhyrchwyr’. Rhestr o gynhyrchwyr annibynnol yw hon sy’n gweithio mewn partneriaeth â chanolfannau i ddarparu cymorth gyda chynhyrchu, gweithgareddau estyn allan a chapasiti ychwanegol i artistiaid/cwmnïau.\nO’r cychwyn cyntaf, pennir naratif clir o ran yr hyn a ddisgwylir mewn perthynas ag uchelgeisiau’r ganolfan i ddatblygu ymgysylltiad cynulleidfaoedd, a chan ddilyn ymweliadau â theatrau gan grwpiau dethol o artistiaid, mae’r partneriaethau yn y prosiect yma’n cael eu pennu mewn ymateb i’r uchelgeisiau datganedig hynny. Yr amcan yw datblygu gwaith pwrpasol sy’n taro deuddeg gyda’r cymunedau a wasanaethir gan y theatrau partner a darparu cyfleoedd i artistiaid annibynnol sy’n byw yng Nghymru i greu gwaith perthnasol o ansawdd da.


Y Ddraig Fach Gymreig - Ceredrotian.com\nHafan > Clybiau > Clwb Trotian Tregaron > Y Ddraig Fach Gymreig\nWelsh Dragon Rules & Conditions\nDatblygodd Cyfres y Ddraig Gymreig o ras pencampwriaeth glaswellt ar gyfer ceffylau tair blwydd oed a oedd gynt yn cael ei gynnal yn Nhregaron.\nY bencampwriaeth hon oedd un o uchafbwyntiau’r Gŵyl Rasys Tregaron. Mewn ymgais i greu rhywbeth newydd a gwahanol, olynnwyd y bencampwriaeth glaswellt tair blwydd oed gyda ras arobryn tair blwydd oed ag iddi fformat hollol newydd sef y Ddraig Fach Gymreig. Erbyn heddiw, mae wedi datblygu i fod yn gyfres o rasys arobryn oedran.\nMae'r gyfres hon wedi cynnau dychymyg perchnogion ceffylau ac wedi datblygu i fod yn un o brif nodweddion rasio yn Nhregaron ac yn uchelgais i lawer o perchnogion\nBydd ebolion a anwyd yn 2012 yn dod yn rhan o Gyfres Draig Cymru XII a byddant yn gymwys i redeg fel cystadleuwyr dyflwydd oed yn y Ddraig / Ddreiges Gymreig Iau 2014, fel rhai tair blwydd oed yn y Ddraig / Ddreiges Fach Gymreig 2015 ac fel rhai pedair blwydd oed yn y Ddraig Gymreig Hŷn 2016.\nCeffylau Blwydd (Gannwyd 2012): Cliciwch am restr y ceffylau blwydd wedi eu henwebu i Gyfres y Ddraig\n2 Flwydd Oed (Gannwyd 2011): Cliciwch am restr y ceffylau 2 oed sydd wedi eu henwebu i Gyfres y Ddraig - Taliad nesaf £50 yn ddyledus erbyn 1 Gorffennaf 2013. Mae'n bosib atodi ceffylau 2 flwydd am dal o £500 erbyn Mawrth 1af 2014.\n3 Blwydd Oed (Gannwyd 2011): Cliciwch am restr y ceffylau 3 oed sydd wedi eu henwebu i Gyfres y Ddraig - Taliad nesaf £50 yn ddyledus erbyn 1 Gorffennaf 2013. Mae'n bosib atodi ceffylau 3 blwydd am dal o £1000 erbyn 13 Awst 2013.\n4 Blwydd Oed (Gannwyd 2009): Cliciwch am restr y ceffylau sy'n gymwys i ras y Ddraig Hŷn Gymreig, i'w gynnal yn Rasys Tregaron, Dydd Sul 5 Mai, 2013.\nAm unrhyw fanylion bellach cysylltwch â Gwenan Thomas 01570 480 636 neu e-bost


Sut i weithredu awtopilot yn Pecyn Mega Teulu Airbus A320 FSX & P3D Fersiwn 3.05\nCwestiwn Sut i weithredu awtopilot yn Pecyn Mega Teulu Airbus A320 FSX & P3D Fersiwn 3.05\n1 9 flwyddyn mis yn ôl #1075 by CaptZhade\nRwyf bellach wedi lawrlwytho'r pecyn gwych o Becyn Mega Teulu Airbus A320 FSX & P3D Fersiwn 3.05.\nFodd bynnag, mae gennyf broblem.\nPryd bynnag y byddaf yn tynnu'n ôl, ni allaf weithredu awtopilot. Sut mae gwneud hynny? Sut mae gwneud iddo ddringo, hedfan, disgyn ac yn y blaen?\nByddwn yn hapus pe gallai unrhyw un esbonio hyn i mi.\nDiolch am becyn gwych.\n1 9 flwyddyn mis yn ôl #1081 by DRCW\nA ydych chi'n gyfarwydd â diffyg Airbus 321 FSX? Os ydych chi ac nad yw'n gweithio yn y pecyn mega ... yna dilëwch y ffeil o'ch ffolder awyrennau. Diffoddwch y diogelwch rhyngrwyd a lawrlwythwch y feddalwedd eto ... Os oes angen i chi wybod mwy, rhowch wybod i mi


Aelodau cymuned Pen-y-bont ar Ogwr yn cymryd Camau i Ragoriaeth « Communities First Bridgend\nPublished on Dydd Gwener, 15 Rhagfyr, 2017\nRhwng 2016 a 2017, mae Cymunedau yn Gyntaf Pen-y-bont ar Ogwr, a ariennir gan Lywodraeth Cymru, wedi darparu’r cwrs ‘Camau i Ragoriaeth’, ledled ardal Pen-y-bont ar Ogwr. Mae’r cwrs hwn wedi denu grŵp amrywiol o aelodau’r gymuned, ac fe wnaeth 46 o gyfranogwyr gwblhau’r cwrs ac ennill cymhwyster.\nLlunnir y cwrs gan y Pacific Institute; sy’n cael ei gydnabod fel arloeswr mewn technegau cynyddu effeithlonrwydd a chynhyrchiant personol a sefydliadol. Bwriad y Pacific Institute yw canfod a rhannu dirnadaethau a chysyniadau, technegau a sgiliau a fydd yn caniatáu i gymaint o bobl â phosibl ryddhau a datblygu mwy o’u potensial.\nMae’r cwrs yn cyflwyno dulliau ar gyfer llwyddiant personol i’r cyfranogwyr, ac mae’n addas i bawb. Fe’i cyflwynwyd gan ddau Swyddog Dysgu o Gymunedau yn Gyntaf Pen-y-bont ar Ogwr, sef Jessica a Jenifer. Mae’r cwrs yn arbennig o addas ar gyfer pobl sydd wedi bod yn ddi-waith am gyfnod hir, gan ei fod yn datblygu cymhelliant, hunangred a hyder i fynd ymlaen i gael mwy o hyfforddiant a dod o hyd i swyddi.\nMae’r cwrs hefyd â’r nod o helpu pobl i greu gwell dyfodol ar gyfer eu hunain, trwy eu helpu i oresgyn rhwystrau, eu cynorthwyo i ddatgloi eu potensial, eu herio i feddwl mewn modd cadarnhaol ac i gael darlun yn eu meddwl o’r hyn y maen nhw ei eisiau, drwy wneud pethau nad ydynt yn arfer eu gwneud a gosod nodau iddynt eu hunain. Yn ogystal â hyn, dywedodd nifer o’r rhai a gymerodd ran, bod y cwrs wedi eu helpu â’u cysylltiadau rhyngbersonol, yn enwedig y rhai hynny oedd â phlant.\nCynhaliwyd aduniad yn ddiweddar ar gyfer y rhai a gwblhaodd y cwrs. Roedd yn gyfle gwych i’r rhai a oedd wedi mynychu Camau i ddod at ei gilydd, cwrdd ag eraill a oedd wedi cwblhau’r cwrs mewn gwahanol rannau o’r fwrdeistref sirol, a chymryd rhan mewn gweithgareddau diweddaru.\nDywedodd y cyfranogwyr:\n“Roedd Camau yn heriol, yn ysbrydoledig ac yn anogol iawn. Fe wnaeth fy ysgogi i edrych arnaf fy hun a fy rhagdybiaethau, a gwnaeth hynny fy ngalluogi i ffurfio syniadau a phatrymau newydd o feddwl. Rhoddodd hynny ymagwedd bositif i mi. Diolch.”\n“Rhoddodd Camau yr hyder i mi wneud pethau nad oeddwn i’n meddwl ei bod hi’n bosibl i mi allu eu gwneud eto. Rwy’n ddiolchgar am y profiad ac fe wnes i fwynhau’n fawr. Mae Camau i Ragoriaeth yn wych. Diolch yn fawr!”\n“Roedd y cwrs yn ddefnyddiol iawn ac mae wedi fy annog i siarad am fy mhroblemau hyder a hunanddelwedd. Sylweddolais na ddylwn i feddwl am beth y mae pobl eraill yn ei feddwl a dim ond gwneud yr hyn yr wyf i eisiau ei wneud, a pheidio â phoeni. Mae wedi rhoi hwb mawr i’m hyder.”


Glas Ynghyd â ffrogiau haf maint Online - Free Shipping\nGlas Ynghyd â ffrogiau haf maint\nGwelsom 20 Glas Ynghyd â ffrogiau haf maint: 1 - 20\nYdych chi'n siopa ar gyfer Glas Ynghyd â ffrogiau haf maint? Mae Hoticle.com yn gwerthu Glas Ynghyd â ffrogiau haf maint o ansawdd a fforddadwy i chi. Ar wahân i Worldwide llongau am ddim, rydym hefyd yn cynnig 30 diwrnodau gwarant arian yn ôl. Os ydych chi'n anfodlon ag Glas Ynghyd â ffrogiau haf maint y gwnaethoch ei orchymyn ar Hotgl, gallwch ofyn am ad-daliad llawn o fewn 30 diwrnod ar ôl i chi dderbyn Glas Ynghyd â ffrogiau haf maint. Porwch ein categori nawr i siopa ar gyfer Glas Ynghyd â ffrogiau haf maint. Yn ogystal â cherdyn credyd a PayPayl, rydym hefyd yn derbyn dulliau talu lleol sydd ar gael yn eich gwlad.\nGlas Ynghyd â ffrogiau haf maint Ar lein\nLlongau am ddim Glas Ynghyd â ffrogiau haf maint\nBrynu Glas Ynghyd â ffrogiau haf maint Ar lein\nPrynu rhad Glas Ynghyd â ffrogiau haf maint ar-lein nawr gyda llongau am ddim! O Hoticle.com, gallwch archebu Glas Ynghyd â ffrogiau haf maint sydd â gwahanol feintiau mawr, gan gynnwys XL, 2XL, 3XL, 4XL, 5XL, 6XL, 7XL, 8XL, a 9XL. Byddwn yn llonyddu eich archeb o fewn 24 awr ni waeth ym mha ddinas yr ydych wedi eich lleoli, ee Los Angeles, Oslo, Islamabad, Melekeok, Asuncion, Warsaw, Lisbon, Memphis, Bucharest, Moscow, Riyadh, Singapore, Bratislava, Dallas, ac ati. Wrth archebu Glas Ynghyd â ffrogiau haf maint yn ystod gwyliau, fel dydd blwyddyn newydd, diwrnod annibyniaeth, a dydd Gwener DU, gallwch gael disgownt o hyd at 50%. Mae'r Hoticle.com yn arbenigo mewn cynnig Glas Ynghyd â ffrogiau haf maint i bersonau mawr a Thal. Ar gyfer ein haelodau VIP (sydd erioed wedi archebu rhai cynnyrch o Hoticle.com), rydym yn cynnig disgownt o 5%, 10%, neu 15%. Os ydych yn ailwerthu Glas Ynghyd â ffrogiau haf maint, mae croeso i chi gysylltu â ni. Byddwn yn darparu pris cyfanwerthu ar gyfer unrhyw swmp-brynu. OEM hefyd yn bosibl ar gyfer manwerthwyr sydd am ddefnyddio eu brand eu hunain.


Mae canser serfigol yn ffurfio yn y celloedd sy'n ffurfio ceg y groth ac efallai na fydd symptomau yn y camau cynnar, ond gellir ei atal drwy brofion sgrinio serfigol rheolaidd (prawf ceg y groth).\nY ffordd fwyaf effeithiol o atal canser serfigol yw drwy brawf sgrinio serfigol rheolaidd, sy'n caniatáu i unrhyw newidiadau cynnar i gelloedd ceg y groth gael eu canfod. Mae modd trin y newidiadau hyn, ond os nad ydynt yn cael eu canfod na'u trin, gallant arwain at ganser serfigol mewn rhai merched.\nDywedodd Mr Peevor, sy'n Arweinydd Clinigol ar gyfer Colposgopi a Chanser Gynaecoleg ar gyfer BIPBC: "Mae cael prawf ceg y groth yn bwysig iawn gan y gall ganfod unrhyw abnormaleddau o fewn ceg y groth arwain at gwell siawns o driniaeth lwyddiannus.\n"Mae'n bwysig trosglwyddo'r neges nad yw prawf sgrinio serfigol yn brawf am ganser, ond yn hytrach mae'n caniatáu i abnormaleddau gael eu canfod yn gynnar.\n"Mae canfod unrhyw newidiadau’n gynnar yn allweddol i gynyddu cyfraddau goroesi, felly mae addysgu pawb am y clefyd, ei symptomau a ffyrdd o'i atal yn bwysig iawn.\n"Hoffwn achub ar y cyfle hwn i annog pob merch i drefnu eu hapwyntiad holl bwysig ar gyfer prawf sgrinio serfigol, dim ond tua phum munud mae'r prawf yn ei gymryd ac fe all achub eich bywyd."\nYn y DU, rydych yn cael eich gwahodd yn awtomatig am brawf sgrinio serfigol os ydych:\nRhwng 25 a 64 oed\nFe'ch gwahoddir chi:\nbob tair blynedd rhwng 25 a 49 oed\nbob pum mlynedd rhwng 50 a 64 oed\nMae'r rhan fwyaf o ganser serfigol yn cael ei achosi gan firws a elwir yn firws papiloma dynol (HPV) sy'n firws cyffredin y bydd 8 ym mhob 10 unigolyn yn ei gael. Fel arfer mae'n gwella heb achosi unrhyw broblemau.\n"Fel arfer mae HPV yn cael ei basio drwy gyswllt rhywiol, a all wneud i rai pobl boeni a theimlo cywilydd. Ond nid oes dim i fod cywilydd ohono. Gan fod HPV yn byw ar ein croen, mae'n hawdd i chi ei gael ac yn anodd amddiffyn yn llwyr yn ei erbyn. Yn y rhan fwyaf o achosion, bydd eich system imiwnedd yn cael gwared â HPV heb achosi unrhyw broblemau.\n"Bydd prawf sgrinio yn profi sampl o'ch celloedd serfigol am HPV yn gyntaf. Os bydd HPV yn cael ei ganfod, yna bydd yn edrych am newidiadau i gelloedd yn yr un sampl. Mae hyn yn helpu i ddynodi'r rhai sydd â'r risg mwyaf o ddatblygu canser serfigol fel y gallant gael y gofal cywir.\n"Nid yw bod gennych HPV risg uchel yn golygu y byddwch yn cael canser. Fel mathau eraill o HPV, mae HPV risg uchel yn diflannu heb achosi unrhyw broblemau,” ychwanegodd Mr Peevor.\nGellir cael mwy o wybodaeth a chefnogaeth am brawf sgrinio serfigol ar www.jostrust.org.uk a www.cervicalscreeningwales.wales.nhs.uk/home


CERRIG MILLTIR RHYFEDD YR ŴYL gan Huw Williams\nMAE DYN yn arfer cysylltu pob math o bethau �'r eisteddfod heblaw canu ac adrodd, a'r rhyfeddod yw ei fod yn aml iawn yn gallu dyfynnu ar y cof lawer o ffeithiau yn ymwneud ag ambell Eisteddfod Genedlaethol, yn union fel y bydd ambell Sais yn medru adrodd enwau'r ceffylau hynny a enillodd y Grand National a'r Derby yn ystod y chwarter canrif ddiwethaf.\nYn bersonol, nid wyf yn un o'r rhai gorau am gofio pwy a enillodd y prif wobrau mewn gwyliau cystadleuol. Ni chofiaf fawr ddim am y cystadlu ym Mhrifwyl Llanrwst ym 1951, er enghraifft, ond mae gennyf gof da am y sgwrs faith a gefais � Leila Meg�ne, y gantores enwog, ar Faes yr Eisteddfod honno, a hefyd am helynt fawr Solomon a'i biano yn un o'r cyngherddau.\nYr unig ddau beth y byddaf yn eu cysylltu ag Eisteddfod Genedlaethol 1954 yn Ystradgynlais yw'r mwd y bu'n rhaid ymlwybro trwyddo ar y Maes yn ystod tridiau olaf yr Eisteddfod, a'r helynt a achoswyd pan geisiodd is-bwyllgor cerdd yr Eisteddfod gyflwyno ambell waith cerddorfaol modern ei naws yng nghyngherddau'r wythnos.\nDau beth yn unig a erys yn fy nghof eto am Brifwyl Aberd�r ym 1956; un yw'r canu gwefreiddiol hwnnw dan arweiniad Tawe Griffith yng nghysgod cofeb 'Caradog' ar Sgw�r Fictoria yn ystod oriau m�n y bore, a'r llall yw rhagbrawf yr unawd tenor agored yn un o gapeli'r dref, pan glywais lais cyfareddol Stuart Burrows am y tro cyntaf erioed.\nOND ER bod y rhain i gyd yn brofiadau diddorol, go brin y gellir galw'r un ohonynt yn brofiad ysgytwol. Y ffaith amdani yw na ddigwyddodd dim y gellir ei ystyried yn 'syfrdanol' yn yr un eisteddfod ddiweddar, boed honno'n Eisteddfod Genedlaethol neu'n ŵyl bentrefol, ac y mae'n rhaid troi i ambell hen lyfr neu gylchgrawn os ydym yn awyddus i ail-fyw rhai o'r pethau gwir fawr hynny a gysylltir �'r eisteddfod.\nDyna i chi Eisteddfod Llanelwy ym 1790, fel enghraifft, sef yr Eisteddfod y dywedir mai ynddi y rhoddwyd gwobr am y tro cyntaf erioed am draethawd. Ond mae'n ymddangos mai'r gystadleuaeth canu penillion, yn hytrach na'r gystadleuaeth ysgrifennu traethawd, a gafodd y prif sylw yn Llanelwy, oherwydd fe ddywedir i honno barhau am dair awr ar ddeg, gyda gŵr lleol o'r enw John Jones yn fuddugol.\nUn o brif hynodion Eisteddfod Cymrodorion Caernarfon ym 1821 oedd bod gwraig 90 oed yn cystadlu ar ganu gyda'r delyn, ond ni ddywedir p'run a ddyfarnwyd iddi'r wobr ai peidio.\n'Roedd yna gystadleuaeth areithio difyfyr ar y testun 'Dedwyddwch Teuluaidd' yn Eisteddfod Tegeingl yn Newmarket (Trelawnyd), Sir y Fflint, ym mis Awst 1829, sef gŵyl y ceir peth o'i hanes yn Lleuad yr Oes, Medi 1829, ac yn rhifyn Awst 18, 1829, o'r Chester Courant. Hoffwn feddwl mai i'r cystadlaethau areithio a'r cystadlaethau darllen rhannau o'r Ysgrythur, a oedd hefyd yn bur boblogaidd yn nhridegau'r ganrif o'r blaen, y mae priodoli'r bri mawr a welwyd ar gystadlaethau adrodd yr Eisteddfod rhyw chwarter canrif yn ddiweddarach.\nEisteddfod hynod am haelioni un gŵr arbennig oedd Eisteddfod Llenelltyd ym 1834, sef cangen o Gymdeithas Cadair Morgannwg. Hysbysodd gŵr o'r enw 'D. Jones' ei fod yn rhoi can gini ac wedyn ddwy fil o bunnau, tuag at godi ysbyty ar gyfer trigolion Morgannwg a Mynwy. 'Roedd hyn yn haelioni anhygoel pan ystyrir beth oedd gwerth y bunt a maint cyflogau rhyw ganrif a hanner yn �l.\nYn Eisteddfod Caerdydd ym 1834 y gwelwyd cyfansoddwr yn ennill am y tro cyntaf, pan enillodd Brinley Richards (bachgen pymtheg oed ar y pryd) y wobr gyntaf am ei amrywiadau i biano ar yr alaw 'Llwyn Onn'. Cynigiwyd gwobrau am gyfansoddi amrywiadau ar alaw osodedig hefyd, ac am yr alaw wreiddiol orau yn Eisteddfod Lerpwl ym 1834.\nYM 1835, yn Eisteddfod Cymdeithas y Brython yng ngwesty Dowlais, rhoddwyd gwobr am ddarllen i fechgyn dan 15 oed. Credaf fod hon yn Eisteddfod bur bwysig, am mai ynddi hi y cynigiwyd gwobr am un o'r troeon cyntaf i blant.\nUn o hynodion Eisteddfod Llannerch-y-medd ym 1835 oedd ymddangosiad Joseph Hughes (Blegwryd), y telynor hynod, 'gerbron torf luosog yng nghyngerdd y prynhawn. Saith a hanner oedd oedran Blegwryd ar y pryd, a llai na saith mlynedd yn ddiweddarach fe gollodd ei fywyd trwy foddi yn afon Hudson, yn dilyn taith lwyddiannus yn y Merica. A gafodd bachgen o'r un oedran � Blegwryd yr anrhydedd o fod yn `brif westai' mewn unrhyw eisteddfod cyn neu ar �l 1835 tybed?\n'Roedd testun pur anarferol i ysgrifennu traethawd arno yn Eisteddfod Dowlais ym 1841, sef 'P'run sydd waethaf, celwyddwr ynteu lleidr?', a thestun y traethawd yn Eisteddfod Llanbedr-pont-steffan ym 1859 oedd 'Hanes Llanbed', pryd y dyfarnwyd y wobr i 'Llwyd Llangathen'. Ar �l i'r buddugwr gael ei draethawd yn �l, bu'n rhaid i'r pwyllgor adfeddiannu�r copi trwy fygwth cyfraith, er mwyn argraffu'r gwaith yn y cyfansoddiadau.\nUN O wyliau cystadleuol hynotaf y ganrif o'r blaen oedd Eisteddfod y Rhyl ym 1863, sef gŵyl y ceir ei hanes yn llawn yn y gyfrol Eisteddfod Gadeiriol Rhyl 1863, y cyfansoddiadau buddugol . . ., wedi ei golygu gan John Prydderch Williams (Rhydderch o F�n) a'i chyhoeddi yn Y Rhyl ym 1864. Ar y pedwerydd dydd o'r ŵyl, Awst 28, am naw o'r gloch y bore, ymgynullodd miloedd o bobl i lan y m�r i wylio cystadleuaeth nofio. Yr oedd y tywydd yn braf, a'r m�r yn dawel. Y beirniad oedd y Parch T.C. Edwards (Carnfaldwyn) a gŵr o'r enw 'Mr Learmouth', ynghyd � Rhydderch o F�n, Ysgrifennydd yr Eisteddfod, yn cadw golwg ar bethau, a hynny'n eithaf diogel mewn cwch. 'Roedd pedwar yn cystadlu, sef Morris Roberts, peintiwr o'r Rhyl; Evan Evans, Llanrwst; J. Boulton, Lerpwl; a C.R. Hambleton o Westy'r Albion, y Rhyl. Milltir oedd pellter y ras. Cymerwyd dau o'r cystadleuwyr i mewn i gwch cyn iddynt gyrraedd hanner y ffordd, ond llwyddodd y ddau arall gwblhau'r ras. Y buddugwr, a hynny o bedwar ugain o lathenni, oedd Morris Roberts, llencyn mud a byddar, a brodor o'r Rhyl!\nCANPUNT yw'r wobr a gynigir eleni ym Mhrifwyl Dyffryn Lliw am draethawd beirniadol ar farddoniaeth Gwenallt, a chanpunt hefyd yw'r wobr am ysgrifennu nofel gyffrous i blant rhwng 11 a 13 oed. Mae'n ddiddorol felly sylwi bod can gini a hanner yn cael eu cynnig am draethawd yn Eisteddfod Rhuthun ym 1868. Y testun oedd 'The origin of the English nation', ac yr oedd rhyddid i'r cystadleuwyr ysgrifennu yn Gymraeg, Saesneg, Ffrangeg, neu Almaeneg!\nFe ddywedodd rhywun mai saith rhyfeddod yn unig sydd gennym yr hawl iddynt fel cenedl. Os bydd rhywun rhyw dro yn penderfynu ychwanegu at y rhestr honno, manteisiol fyddai iddo'n gyntaf ymgyfarwyddo � hanes rhai o eisteddfodau'r ganrif o'r blaen!


Polisi Gwarchod Data - Area 43\nYn unol â Gofynion Deddf Diogelu Data 1998 a GDPR\nMae angen i Area 43 gadw gwybodaeth benodol am weithwyr, gwirfoddolwyr, cleientiaid a defnyddwyr eraill i’w galluogi i fonitro er enghraifft perfformiad, cyflawniadau, ac iechyd a diogelwch. Mae angen hefyd prosesu gwybodaeth er mwyn i aelodau o staff cael eu recriwtio a’u talu, trefnu cyrsiau a rhwymedigaethau i gyrff cyllido, y cydymffurfiodd y Comisiwn Elusennau a Llywodraeth Cymru. Er mwyn cydymffurfio â’r gyfraith, rhaid defnyddio gwybodaeth yn deg, ei storio’n ddiogel ac nid yw’n ei ddatgelu i unrhyw berson arall yn anghyfreithlon. I wneud hyn, mae’n rhaid i Area 43 gydymffurfio â’r 6 Egwyddor Diogelu Data a nodir yn Neddf Diogelu Data 1998 (Deddf 1998) a Rheoliadau Gwarchod Data Cyffredinol 2018.\nMae Erthygl 5 o’r GDPR yn mynnu bod data personol yn cynnwys:\n“a) wedi’i brosesu yn gyfreithlon, yn deg ac mewn modd tryloyw mewn perthynas ag unigolion;\nb) yn cael ei gasglu at ddibenion penodol, eglur a chyfreithlon ac nad ydyw’n cael ei brosesu ymhellach mewn modd sy’n anghydnaws â’r dibenion hynny; prosesu pellach at ddibenion archifo er budd y cyhoedd, dibenion ymchwil gwyddonol neu hanesyddol neu ddibenion ystadegol yn anghydnaws â’r dibenion cychwynnol;\nc) yn ddigonol, yn berthnasol ac yn gyfyngedig i’r hyn sy’n angenrheidiol mewn perthynas â’r dibenion y maent yn cael eu prosesu ar eu cyfer;\nch) yn gywir ac, lle bo’n angenrheidiol, yn cael ei diweddaru; rhaid cymryd pob cam rhesymol i sicrhau bod data personol sy’n anghywir, gan roi sylw i’r dibenion y maent yn cael eu prosesu ar eu cyfer, yn cael eu dileu neu eu cywiro heb oediad;\nd) ei gadw ar ffurf sy’n caniatáu adnabod pynciau data am ddim mwy nag sy’n angenrheidiol at y dibenion y prosesir y data personol ar eu cyfer; gellir storio data personol am gyfnodau hirach i’r graddau y bydd y data personol yn cael ei brosesu yn unig at ddibenion archifo er budd y cyhoedd, at ddibenion ymchwil gwyddonol neu hanesyddol neu ddibenion ystadegol yn amodol ar weithredu’r mesurau technegol a sefydliadol priodol sy’n ofynnol gan y GDPR er mwyn diogelu hawliau a rhyddid unigolion; a\ndd) wedi’i brosesu mewn modd sy’n sicrhau diogelwch priodol y data personol, gan gynnwys amddiffyn rhag prosesu anawdurdodedig neu anghyfreithlon ac yn erbyn coll, dinistrio neu ddifrod damweiniol, gan ddefnyddio mesurau technegol neu drefniadol priodol. “\nMae Erthygl 5 (2) yn gofyn:\n“bydd y rheolwr yn gyfrifol am, a bod yn gallu dangos, cydymffurfiaeth â’r egwyddorion.”\nRhaid i Area 43 a’r holl staff neu eraill sy’n prosesu neu ddefnyddio unrhyw wybodaeth bersonol sicrhau eu bod yn dilyn yr egwyddorion hyn ar bob adeg. Er mwyn sicrhau bod hyn yn digwydd, mae Area 43 wedi datblygu’r Polisi Diogelu Data yma.\nStatws y Polisi\nNid yw’r polisi yma yn rhan o’r cytundeb cyflogaeth ffurfiol, ond mae’n amod o gyflogaeth y bydd gweithwyr (a gwirfoddolwyr) yn cydymffurfio â’r rheolau a’r polisïau a wneir gan Area 43 o dro i dro. Gall unrhyw fethiant i ddilyn y polisi felly ei arwain at achos disgyblu.\nPOLISI DIOGELU DATA AREA 43\nDylai unrhyw aelod o staff, gwirfoddolwr, ymddiriedolwr neu gleient sy’n ystyried nad yw’r polisi wedi ei ddilyn mewn perthynas â data personol amdanynt eu hunain, godi’r mater gyda’r Swyddog Diogelu Data ar y dechrau. Os nad oes modd datrys y mater dylid ei godi fel achwyniad ffurfiol.\nHysbysiad o’r Data a Gynhelir a Phrosesu\nMae hawl gan yr holl staff, gwirfoddolwyr, ymddiriedolwyr, cleientiaid a defnyddwyr eraill\nWybod pa wybodaeth sydd gan Area 43 a phrosesau amdanynt a pham.\nWybod sut i gael mynediad ato.\nWybod sut i’w cadw’n gyfoes.\nWybod beth mae Area 43 yn ei wneud i gydymffurfio â’i rwymedigaethau o dan GDPR.\nGwirio bod unrhyw wybodaeth a roddir i Area 43 mewn cysylltiad â’u cyflogaeth yn gywir ac yn gyfoes.\nDweud wrth Area 43 am unrhyw newidiadau i wybodaeth, sydd efallai wedi ei ddarparu ganddynt. E.e. newid cyfeiriad.\nGwirio’r wybodaeth y bydd Area 43 yn ei anfon o dro i dro, gan roi manylion am y wybodaeth a gedwir a phrosesir am aelodau o staff.\ndweud wrth Area 43 am unrhyw gamgymeriadau neu newidiadau. Ni ellir dal Area 43 yn gyfrifol am unrhyw wallau oni bai bod yr aelod o staff wedi hysbysu Area 43 amdanynt.\nOs a phryd, fel rhan o’u cyfrifoldebau, mae staff yn casglu gwybodaeth am bobl eraill, (e.e. am amgylchiadau personol a manylion cleientiaid), rhaid iddynt gydymffurfio â’r canllawiau ar gyfer staff.\nMae’r holl staff yn gyfrifol am sicrhau bod:\nUnrhyw ddata personol y maent yn ei gadw yn cael ei gadw’n ddiogel.\nNi ddatgelir gwybodaeth bersonol naill ai ar lafar neu’n ysgrifenedig neu yn ddamweiniol neu fel arall i unrhyw drydydd parti anawdurdodedig.\nDylai staff nodi y bydd datgeliad anawdurdodedig fel arfer yn fater disgyblu, ac efallai y bydd yn cael ei ystyried yn camymddwyn difrifol mewn rhai achosion.\nDylai gwybodaeth bersonol fod yn cael ei:\ngadw mewn cabinet ffeilio dan glo; neu\nos caiff ei gadw’n electronig, ei hamgryptio a’i ddiogelu rhag cyfrinair\nGwybodaeth sydd yn cael ei storio tu allan i’r UE – E-bost\nMae Area 43 yn defnyddio GSuite (Google) fel y gwesteiwr e-bost ac mae’n ufudd i GDPR. Efallai caiff gweinyddwyr Google eu lleoli y tu allan i’r UE. Defnyddia Google Fframwaith Amddiffyn Preifatrwydd UE- UD, golyga hyn bod ganddynt ddiogelwch digonol ar gyfer trosglwyddo data rhwng yr UE a’r UD er mwyn cydymffurfio ag anghenion diogelu data.\nGellir dod o hyd i fwy o wybodaeth ar y fframwaith amddiffyn preifatrwydd yma: www.privacyshield.gov/welcome\nGall pobl sy’n dilyn Achrediad neu Gymhwyster Uned Agored Cymru, gael mynediad i\nDdatganiad Preifatrwydd Dysgwyr Agored Cymru\nHawliau i Fynediad Gwybodaeth\nMae gan staff, gwirfoddolwyr, ymddiriedolwyr, cleientiaid a defnyddwyr eraill gwasanaethau Area 43 yr hawl i gael mynediad at unrhyw ddata personol sy’n cael ei chadw amdanynt naill ai ar gyfrifiadur neu mewn ffeiliau penodol. Gall unrhyw un sy’n dymuno arfer yr hawl hon wneud eu cais naill ai ar lafar neu’n ysgrifenedig i’r Swyddog Diogelu Data.\nEr mwyn cael mynediad, efallai y bydd unigolyn yn dymuno derbyn hysbysiad o’r wybodaeth sydd ar gael ar hyn o bryd. Dylid gwneud y cais yma ar lafar neu’n ysgrifenedig.\nNi fydd Area 43 yn codi tâl am gais am fynediad, er hynny gall Area 43 godi ffi resymol os yw unigolyn yn gofyn am gopïau pellach o’u data yn dilyn cais.\nNod Area 43 yw cydymffurfio â cheisiadau am fynediad at wybodaeth bersonol cyn gynted ag y bo modd, a bydd yn sicrhau bod ymateb yn cael ei ddarparu o fewn 1 mis.\nCyhoeddi Gwybodaeth Area 43\nMae gwybodaeth sydd eisoes ym mharth y cyhoedd yn eithriedig o Ddeddf 1998. Polisi Area 43 yw gwneud cymaint o wybodaeth yn gyhoeddus â phosibl, ac yn enwedig y wybodaeth ganlynol ar gael i’r cyhoedd i’w harchwilio:\nEnwau Ymddiriedolwyr Area 43 ac uwch staff â chyfrifoldebau ariannol sylweddol (i’w harchwilio yn ystod oriau swyddfa yn unig)\nRhestr o staff allweddol\nFfotograffau o staff allweddol\nDylai unrhyw unigolyn sydd â rheswm da dros ddymuno manylion yn y rhestrau neu’r categorïau hyn barhau’n gyfrinachol gysylltu â’r Swyddog Diogelu Data.\nGall Area 43 ond prosesu data gyda chaniatâd penodol yr unigolyn a gellir tynnu’r caniatâd hwn yn ôl ar unrhyw adeg trwy hysbysu’r Swyddog Diogelu Data. Mae cytundeb i Area 43 yn prosesu rhai dosbarthiadau penodol o ddata personol yn amod i dderbyn lleoliadau gwirfoddol, sefydlu ymddiriedolwyr a chyflwr cyflogaeth i staff. Mae hyn yn cynnwys gwybodaeth am euogfarnau troseddol blaenorol.\nBydd rhai swyddi neu gyrsiau yn dod â’r ymgeiswyr i gysylltiad â phlant, yn cynnwys pobl ifanc rhwng 10 ac 18 oed. Mae gan Areal 43 ddyletswydd o dan y Ddeddf Plant a deddfau eraill i sicrhau bod staff yn addas ar gyfer y swydd, a chleientiaid ar gyfer y cyrsiau a gynigir. Mae hefyd gan Area 43 ddyletswydd gofal i’r holl staff a chleientiaid ac felly mae’n rhaid sicrhau nad yw gweithwyr a’r rhai sy’n defnyddio cyfleusterau Area 43 yn peri bygythiad neu berygl i ddefnyddwyr eraill.\nBydd Area 43 hefyd yn gofyn am wybodaeth am anghenion iechyd penodol, fel alergeddau i ffurfiau penodol o feddyginiaeth, neu unrhyw amodau fel asthma neu ddiabetes. Bydd Area 43 ond yn defnyddio’r wybodaeth wrth ddiogelu iechyd a diogelwch yr unigolyn, ond bydd angen caniatâd i’w brosesu os digwydda argyfwng meddygol, er enghraifft.\nProsesu Gwybodaeth Sensitif\nWeithiau mae angen prosesu gwybodaeth am iechyd, collfarnau troseddol, hil a rhyw a manylion teuluol person. Gan gydnabod bod y wybodaeth hon yn cael ei ystyried yn sensitif a gall prosesu yma achosi pryder neu ofid arbennig bydd unigolion, staff a chleientiaid yn rhoi caniatâd penodol i Area 43 i wneud hyn. Efallai caiff cynigion o gyflogaeth, hyfforddiant neu leoliadau gwirfoddol eu tynnu’n ôl os yw unigolyn yn gwrthod rhoi caniatâd i hyn, heb reswm da. Mae rhagor o wybodaeth am hyn ar gael odi wrth y Swyddog Diogelu Data.\nY Rheolwr Data a’r Swyddog(ion) Diogelu Data\nArea 43 yw’r Rheolydd Data o dan y Ddeddf ac mae wedi ei gofrestru gyda Swyddfa’r Comisiynydd gwybodaeth o dan rif cofrestru Z5483358, ac felly mae’r bwrdd ymddiriedolwyr yn gyfrifol am ei weithredu. Er hynny, mae yna Swyddog Diogelu Data dynodedig yn ymdrin â materion beunyddiol. Y pwynt cyswllt cyntaf ar gyfer ymholwyr yw Sally Jones sydd efallai naill ai’n delio â’r ymholiad ei hun neu ei gyfeirio at swyddog diogelu data dynodedig arall.\nOs yr ydych yn credu fod eich data wedi cael ei gamddefnyddio neu nad yw Area 43 wedi ei gadw’n ddiogel, dylech gysylltu â Sally Jones. Os ydych chi’n anhapus â’r ymateb neu os oes angen unrhyw gyngor arnoch, dylech gysylltu â Swyddfa’r Comisiynydd Gwybodaeth (ICO).\nBydd Area 43 yn cadw rhai mathau o wybodaeth am gyfnod hirach nag eraill. Ni chaiff unrhyw wybodaeth ei chadw yn hirach na’r angen. Gellir dod o hyd i fanylion ym Mholisi Cadwraeth Dogfennau Area 43.\nPan nad oes angen data personol bellach, neu os yw wedi pasio ei ddyddiad cadw, bydd cofnodion papur yn cael eu gwaredu’n ddiogel.\nRhaid dileu cofnodion electronig yn barhaol, gyda gofal arbennig yn cael ei gymryd na ellir adennill data sy’n ‘gudd’.\nCyfrifoldeb holl aelodau o Area 43 yw cydymffurfio â Deddf 1998 a GDPR. Gall unrhyw dorri’r polisi diogelu data yn fwriadol arwain at gymryd camau disgyblu, neu fynediad at gyfleusterau Area 43, neu hyd yn oed erlyniad troseddol. Dylid ystyried unrhyw gwestiynau neu bryderon am ddehongli neu weithredu’r polisi yma gan y Rheolwr Data dynodedig.


‘Cynnig Brexit Llywodraeth Lafur Cymru yn gwbl annigonol’ - Plaid Cymru\nPostiwyd ar December 03 2018, 9:40 yb\nAr ôl addo pleidlais ystyrlon yn y Senedd ar Gytundeb Ymadael a Datganiad Gwleidyddol Theresa May, maen nhw wedi cyflwyno cynnig sydd ond yn nodi’r ffeithiau heb osod safbwynt clir gan Lywodraeth Cymru ar faterion gwleidyddol mwyaf ein hoes.\nYn siarad o flaen y bleidlais, dywedodd Ysgrifennydd Cabinet Cysgodol Plaid Cymru dros Faterion Allanol Steffan Lewis AC:\n“Mae’r cynnig mae Llywodraeth Cymru wedi ei gyflwyno yn gwbl annigonol ac yn cynrychioli methiant i roi arweiniad yn ystod y cyfnod mwyaf arwyddocaol yn hanes datganoli.\n“Yr wythnos diwethaf yn San Steffan fe wnaeth Jeremy Corbyn gyhuddo Theresa May o gynnig ‘dewislen amwys o opsiynau yn hytrach na chynllun ar gyfer y dyfodol’, ond eto yma yng Nghymru mae’r llywodraeth Lafur yn wneud yn union yr un fath.\n“Dyw e ddim yn dderbyniol i Lafur gilio rhag materion mwyaf ein hoes gan flaenoriaethu papuro dros y craciau yn eu plaid eu hunain yn hytrach na gweithredu er lles Cymru.\n“Mae Plaid Cymru wedi cyflwyno gwelliannau ystyrlon fydd yn gorfodi ACau i gymryd safbwyntiau sylweddol ar aelodaeth o’r Farchnad Sengl a’r Undeb Dollau Ewropeaidd, gwrthod Cytundeb Ymadael a’r Datganiad Gwleidyddol a chefnogi Pleidlais y Bobl yn ddiamwys, gan gynnwys opsiwn i aros yn yr UE.\n“Byddwn yn erfyn ar ACau i chwilio eu cydwybod ac ystyried cefnogi gwelliannau Plaid Cymru fel bod y Senedd yn gyrru neges glir i Lywodraeth y Deyrnas Gyfunol nad ydym yn rhoi caniatâd ar gyfer Brexit niweidiol fyddai’n brifo economi Cymru.”


Llwyfan arloesol ar gyfer busnes peiriant gwnïo - Zhejiang suote mecanwaith gwnïo peiriant gwn., Ltd\nYn ystod y blynyddoedd diwethaf, mae gyrru macro-economi barhaus wedi gwneud y diwydiant peiriannau gwnïo yn dibynnu ar y llwythi galw yn cael eu llenwi ar frys, a sylweddoli bod twf parhaus gwerth allbwn ac allbwn. O'i gymharu â'r farchnad beiriannau gwnïo gweithgar, mae'r diffyg arloesedd technolegol wedi dod yn rhwystr rhwng mentrau peiriannau gwnïo domestig ac effeithlonrwydd uchel, y mae angen ei dorri ar frys.\nMae dadansoddiad fertigol o ddiwydiant peiriannau gwnïo Tsieina, y rhan fwyaf o fentrau yn dangos rhywfaint o nodweddion ymyleiddio, hynny yw, y symleiddio a elwir yn hyn. Am gyfnod hir, er bod nifer o bynciau cymharol fanteisiol wedi dod i'r amlwg yn y farchnad peiriannau gwnïo o'n gwlad, a chyda'i allu ymchwil a datblygu technolegol cryf, cynhyrchion peiriant gwnïo o ansawdd uchel a dull rheoli uwch, maent wedi bod ar flaen y gad o'r farchnad ac yn dod yn bwnc arloesol yn y datblygiad rhyngwladol; fodd bynnag, y broblem anochel yw bod y rhan fwyaf o beiriannau gwnïo domestig. Nid yw mentrau yn dal yn meddu ar allu RD na gallu datblygu cynnyrch.\nYn y sefyllfa hon, sut y dylai diwydiant peiriant gwnïo Tsieina ddelio â'r mentrau tramor cynyddol uwch? Beth ddylai fod yn fantais gystadleuol i'r diwydiant peiriant gwnio domestig? Mae'r datblygiad clwstwr yn seiliedig ar gydweithrediad y prif gorff wedi dod yn alw brys am y diwydiant peiriannau gwnïo domestig.\nFel llwyfan e-fasnach ar raddfa fawr sy'n ymroddedig i ddarparu gwasanaethau busnes proffesiynol ar gyfer y mwyafrif helaeth o ddiwydiant peiriannau gwnïo a mentrau, bydd Rhwydwaith Peiriant Gwnïo Tsieina yn addasu a gwella cynnwys y golofn yn barhaus, cynyddu cyhoeddusrwydd a hyrwyddo diwydiant peiriant gwnio, felly er mwyn cyfoethogi gwybodaeth am y diwydiant, technoleg arloesol gynhwysfawr fel un sylfaenol ac effeithiol. Hyrwyddo cyfathrebu a chydweithrediad rhwng mentrau peiriant gwnïo domestig, a gwneud ymdrechion anfwriadol ar gyfer castio a chryfhau manteision clwstwr peiriannau gwnïo Tsieina.


Gêm bownsio cyw iâr Ar-lein. Chwarae am ddim\nGêm bownsio cyw iâr\nWedi chwarae: 1723\nChwaraewch y gêm bownsio cyw iâr Ar-lein:\nGêm Disgrifiad bownsio cyw iâr\nTaflwch cyw iâr yn yr awyr, fel eu bod yn hwyr neu'n hwyrach y byddant wedi hedfan y nyth yn y goeden. . Chwaraewch y gêm bownsio cyw iâr ar-lein.\nNodweddion technegol y gêm bownsio cyw iâr\nGêm bownsio cyw iâr Ychwanegodd: 02.07.2012\nMae'r gêm yn cael ei chwarae: 1723 amser\nGemau fel y gêm bownsio cyw iâr\nLawrlwytho gêm bownsio cyw iâr\nEmbed y gêm bownsio cyw iâr ar eich gwefan:\nbownsio cyw iâr\nI fewnosod y gêm bownsio cyw iâr ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm bownsio cyw iâr, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm bownsio cyw iâr, hefyd yn chwarae yn y gêm:


Digwyddiad Bord Gron i Randdeiliaid ar gyfer yr Ymchwiliad i Statws Cymhwyster Bagloriaeth Cymru: 26 Medi 2018\nAr 26 Medi, fel rhan o'i ymchwiliad i Statws Cymhwyster Bagloriaeth Cymru, cynhaliodd Aelodau'r Pwyllgor Plant, Pobl Ifanc ac Addysg ddigwyddiad bord gron i glywed barn rhanddeiliaid am Gymhwyster Bagloriaeth Cymru a'i fanteision a’i anfanteision. Roedd y trafodaethau’n seiliedig ar y pum thema allweddol ganlynol:\n· Thema 1: I ba raddau y mae dysgwyr, rhieni, gweithwyr addysg mewn ysgolion a cholegau, cyflogwyr a sefydliadau addysg uwch yn deall ac yn gwerthfawrogi’r cymhwyster Bagloriaeth Cymru;\n· Thema 2: I ba raddau y mae dysgwyr, gweithwyr addysg mewn ysgolion a cholegau, cyflogwyr a sefydliadau addysg uwch yn ystyried bod Bagloriaeth Cymru yn gymhwyster trylwyr sy'n cyfateb i gymwysterau eraill;\n· Thema 3: Statws y cymhwyster Bagloriaeth Cymru mewn ysgolion a cholegau, gan gynnwys targed Llywodraeth Cymru o ran sicrhau bod y cymhwyster yn cael ei fabwysiadu'n gyffredinol ac effaith bosibl y dull gweithredu hwn;\n· Thema 4: Yr effaith ehangach y mae astudio Bagloriaeth Cymru yn ei chael ar bynciau cwricwlwm eraill ac ar ddarpariaeth addysg;\n· Thema 5: Manteision ac anfanteision y cymhwyster Bagloriaeth Cymru i ddysgwyr, ysgolion a cholegau, cyflogwyr a sefydliadau addysg uwch.\nMae'r nodyn hwn yn crynhoi'r safbwyntiau a fynegwyd gan randdeiliaid yn ystod y digwyddiad ac nid ydynt yn cael eu priodoli i unigolion. Safbwyntiau rhanddeiliaid unigol a fynegir ac nid, o reidrwydd, safbwyntiau eu sefydliadau, Cynulliad Cenedlaethol Cymru nac Aelodau'r Cynulliad.\nGwerth a dealltwriaeth\nDefnyddir y termau "Bagloriaeth Cymru" a "Thystysgrif Her Sgiliau" yn aml yn ymgyfnewidiol, ond nid yn gywir bob amser. Gwelwyd hyn fel enghraifft o ddiffyg dealltwriaeth a dryswch sylweddol ynghylch y cymhwyster a sut y mae'n gweithio.\nMae'r graddau y gwerthfawrogir Bagloriaeth Cymru yn amrywio ymhlith cynulleidfaoedd perthnasol (staff, disgyblion, cyflogwyr, rhieni, Sefydliadau Addysg Uwch ac ati). Lle mae'n cael ei ystyried yn "atodiad" yn hytrach na rhan annatod o addysg, nid yw’n cael ei gwerthfawrogi cymaint - ond gwelwyd bod newid diwylliant yn hyn o beth yn her mewn sawl achos. Po fwyaf y caiff ei deall, mwyaf y caiff ei werthfawrogi - ac roedd canfyddiad bod cynnydd yn y croeso a roddir iddi a chynnydd o ran ei gwerth.\nGwelwyd cysyniad Bagloriaeth Cymru fel un eang iawn. Mae disgyblion yng Nghyfnod Allweddol 4 yn eithaf ifanc i fod yn ei hastudio, sy'n ei gwneud yn anodd esbonio'n union beth ydyw. Mae hyn hefyd yn ei gwneud yn eithaf anodd i’w haddysgu. Nid oes y fath beth â gwerslyfr Bagloriaeth Cymru nac adnodd addysgu unigol, sy'n ei gwneud anos byth i’w deall.\nMae llawer o ysgolion yn addysgu ac yn gwerthfawrogi Bagloriaeth Cymru, ond nid oes cysonder yn modd y caiff ei haddysgu mewn ysgolion. Mae'r Dystysgrif Her Sgiliau yn gymhwyster mor wahanol fel nad yw athrawon efallai yn hyderus yn ei addysgu. Mynegodd rhai'r farn bod angen cael adran Bagloriaeth Cymru ym mhob ysgol.\nYstyriwyd bod agwedd arweinwyr ysgolion yn hanfodol i lwyddiant Bagloriaeth Cymru. Mewn llawer o achosion, lle mae’r uwch-reolwyr yn fwy cefnogol, maent yn caniatáu hyfforddiant digonol i staff, sy’n codi hyder a gallu’r staff i addysgu'n effeithiol.\nMae rhai problemau o ran canfyddiad sy'n ymwneud yn bennaf â hanes o farn negyddol am Gymhwyster Bagloriaeth Cymru blaenorol. Awgrymwyd y dylai ysgolion a cholegau rannu arfer da - ac er bod rhwydweithiau da ar waith mewn rhai mannau, mae'n waith sy’n mynd rhagddo.\nMae’r Dystysgrif Her Sgiliau yn cael ei gwerthfawrogi’n fwy gan fyfyrwyr sy'n bwriadu mynd ymlaen i astudiaeth academaidd bellach na'r rhai sy'n bwriadu dilyn llwybrau galwedigaethol. Mae hyn oherwydd eu bod yn gwerthfawrogi'r pwyntiau UCAS y mae'n eu cynrychioli. O ganlyniad, mae colegau'n ei chael hi'n anodd cysylltu dysgwyr galwedigaethol â Chymhwyster Bagloriaeth Cymru.\nCafwyd cytundeb eang bod disgyblion yn tueddu i werthfawrogi Bagloriaeth Cymru yn fwy wrth edrych yn ôl arno – er eu bod yn betrus/amharod ar y dechrau, maent yn gwerthfawrogi'r sgiliau a ddatblygwyd erbyn diwedd y broses.\nPan gaiff ei haddysgu'n dda, mae myfyrwyr yn frwdfrydig ac mae dysgwyr iau yn cael eu cyffroi gan y posibilrwydd o astudio Bagloriaeth Cymru. Awgrymwyd bod mwy o ddisgyblion yn gofyn am y cyfle i astudio Bagloriaeth Cymru.\nMae'r gwerth a roddir i’r Cymhwyster gan ddisgyblion yn dibynnu'n drwm ar bwy sy'n ei addysgu - os caiff ei ddarparu'n effeithiol, mae'r canfyddiad o'i werth yn cynyddu. Mae hyn yn cysylltu â'r farn gyffredinol a fynegwyd am werth Bagloriaeth Cymru mewn ysgolion.\nPan gaiff ei gwerthfawrogi, mae'n dueddol o fod ar y sail ei bod yn galluogi unigolion i ddatblygu sgiliau nad ydynt o reidrwydd yn cael eu datblygu mewn cyrsiau TGAU/Safon Uwch eraill – e.e. astudio’n annibynnol, sgiliau ymchwil, sgiliau "meddalach" (e.e. ymdrin â phobl ). Lle nad yw’n cael ei gwerthfawrogi, mae'n dueddol o fod yn seiliedig ar ganfyddiadau:\n§ y gall ei chynnwys fod yn ailadroddus ei natur o CA4 i CA5 (e.e. elfennau 'archwilio sgiliau' a 'myfyrio');\n§ ei bod yn cyfyngu ar opsiynau o ran pynciau eraill/amser ar gyfer astudiaethau eraill;\n§ nad yw Sefydliadau Addysg Uwch na chyflogwyr yn ei gwerthfawrogi yn yr un modd â TGAU/Safon Uwch.\nYmddengys fod safbwyntiau’r staff yn cael eu dylanwadu'n sylweddol gan y statws (a’r adnoddau cysylltiedig) a roddir i Gymhwyster Bagloriaeth Cymru gan Uwch-dîm Arwain ysgol/coleg – po fwyaf y gefnogaeth (o ran statws ac adnoddau) y mae'n ei chael gan yr Uwch-dîm Arwain, mwyaf y mae'n dueddol o gael ei werthfawrogi.\nTeimlai’r rhai a oedd yn cyflwyno Cymhwyster Bagloriaeth Cymru eu bod yn cael eu llethu gan y llwyth gwaith. Mae llawer o athrawon yn ei weld yn llawer o waith ychwanegol, sy'n cymryd bod ganddynt eisoes wybodaeth nad ydynt o reidrwydd yn meddu arni. Mae'n golygu llawer o waith asesu, ac mae llawer o logisteg o ran trefnu gweithgareddau ac ymweliadau. Mae hyn yn effeithio ar bynciau eraill.\nMae'r graddau y mae athrawon yn ei werthfawrogi yn dibynnu ar sut y caiff ei amserlennu. Mynegwyd barn nad yw bob amser yn cael digon o flaenoriaeth na digon o amser. Mae llawer o anghysondeb hefyd o ran yr oriau darpariaeth a neilltuir i gyflwyno Bagloriaeth Cymru – mae’n dibynnu llawer ar lefel y gefnogaeth gan dîm arweinyddiaeth yr ysgol.\nRoedd barn gref bod cael adran bwrpasol ar gyfer y Dystysgrif Her Sgiliau, gyda staff penodol, yn allweddol i'w llwyddiant.\nAwgrymwyd hefyd fod brwdfrydedd cymysg ymhlith athrawon i Fagloriaeth Cymru. Yn aml, athrawon iau neu staff llai brwdfrydig sy’n cael eu neilltuo i weithio arno gan nad yw’n cael blaenoriaeth ddigonol gan ysgolion.\nMae'r gwerth a roddir i Fagloriaeth Cymru yn amrywio o fewn Sefydliadau Addysg Uwch yn ogystal â rhyngddynt, gyda negeseuon cymysg iawn yn cael eu rhoi i ddisgyblion am y graddau y caiff ei derbyn at ddibenion mynediad. Cred rhai mai 'mater o lwc' yw a yw Prifysgolion yn derbyn Bagloriaeth Cymru ai peidio, yn enwedig gan fod meini prawf derbyniadau yn dibynnu ar ysgolion unigol yn y prifysgolion.\nFodd bynnag, derbyniwyd bod Prifysgolion yn dod yn fwy ymwybodol ac yn fwy tebygol o dderbyn Bagloriaeth Cymru yn Lloegr yn ogystal ag yng Nghymru.\nUn fantais i ddysgwyr yw eu bod yn gallu tynnu ar yr hyn y maent wedi'i ddysgu ym Magloriaeth Cymru ar gyfer eu datganiadau personol mewn Sefydliadau Addysg Uwch.\nRoedd cytundeb ym mhob maes bod diffyg dealltwriaeth sylweddol am Gymhwyster Bagloriaeth Cymru y tu hwnt i ddisgyblion a staff. Mae rhai rhieni yn derbyn Bagloriaeth Cymru, ond efallai nad ydynt yn ei deall. Awgrymwyd hefyd fod rhai rhieni yn dueddol o beidio â bod eisiau i'w plentyn astudio Bagloriaeth Cymru ar draul pwnc mwy traddodiadol.\nNid yw rhieni ychwaith yn gwerthfawrogi Bagloriaeth Cymru oherwydd eu bod yn ei gweld yn rhwystr i blant allu mynd i'r brifysgol. Mae rhai rhieni yn cysylltu ag ysgolion i eithrio’u plant o Fagloriaeth Cymru (neu o'r ysgol os yw Bagloriaeth Cymru yn orfodol) oherwydd canfyddiad y bydd Bagloriaeth Cymru yn niweidiol i'w cynnydd mewn pynciau eraill/o ran cael eu derbyn i'r prifysgolion gorau. Fodd bynnag, awgrymwyd mai lleiafrif y rhieni oedd y rhain, ond mae'r rhai sy'n gwrthwynebu Cymhwyster Bagloriaeth Cymru yn fwy llafar a’r farn negyddol sy'n cael y sylw.\nNi wnaed digon i werthu Cymhwyster Bagloriaeth Cymru pan gafodd ei ail-lansio. Mae angen i Lywodraeth Cymru a Chymwysterau Cymru ymgymryd ag ymgyrch PR sylweddol i esbonio ei fanteision (i bob cynulleidfa) i fynd i'r afael â'r diffyg bri sydd ynghlwm wrth y Cymhwyster. Gallai hyn gynnwys ymgysylltu mwy â disgyblion a rhieni ym mlwyddyn 9.\nMae'n ymddangos nad yw cyflogwyr, ar y cyfan, yn gwybod llawer amdano (oni bai bod eu plant eu hunain wedi astudio Bagloriaeth Cymru). Roedd hyn yn arbennig o berthnasol gyda chyflogwyr llai. Awgrymwyd y dylid cael menter i ymgysylltu â chyflogwyr, er y dylid rhoi gair o rybudd gan fod profiad yn Lloegr wedi dangos bod rhai cyflogwyr wedi dod yn rhy gysylltiedig â’r cymwysterau lefel T.\nRoedd barn bod cyflogwyr am gael y sgiliau sydd ym Magloriaeth Cymru ond nad ydynt yn sylweddoli bod y sgiliau hynny ynghlwm â’i gynnwys.\nO ran cyflogwyr, efallai y gwireddir y manteision dros gyfnod o amser oherwydd mae’n rhaeadru wrth iddynt gyflogi dysgwyr sydd â Chymhwyster Bagloriaeth Cymru. Mae angen ei farchnata'n well i gyflogwyr llai fel eu bod yn deall bod y cymhwyster yn cynnig ystod o sgiliau sy'n hanfodol i'r gweithle.\nPe bai enw'r cymhwyster yn cael ei newid, efallai y byddai hyn yn cynyddu ymwybyddiaeth neu yn achosi iddo gael ei dderbyn gan gyflogwyr - roedd yr enghreifftiau a roddwyd yn cynnwys defnyddio 'her sgiliau' yn unig neu ei newid i 'sgiliau cyflogadwyedd' neu 'sgiliau byd go iawn'.\nRoedd ystod eang o randdeiliaid yn gytuno bod Cymhwyster Bagloriaeth Cymru ar ei wedd bresennol yn rhy gymhleth. Rhai rhesymau dros hyn oedd:\n§ gall y gymhariaeth â chymwysterau eraill fod yn heriol;\n§ mae'r strwythur graddio’n rhy gymhleth, fel y mae’r cynlluniau marcio;\n§ mae'r gwaith gweinyddol sy'n gysylltiedig â Bagloriaeth Cymru yn rhy gymhleth ac yn feichus (i ddisgyblion a staff)\nPe bai Cymhwyster Bagloriaeth Cymru yn cael ei symleiddio byddai'n cael ei ddeall yn well. O’i ddeall yn well, byddai'n cael ei werthfawrogi’n fwy.\nCymhwyster trylwyr sy’n cyfateb i gymwysterau eraill\nMae'r graddau yr ystyrir Bagloriaeth Cymru yn gymhwyster cyfatebol yn dibynnu'n helaeth ar yr ymagwedd a gymerir mewn ysgolion. Er mwyn ei gyflwyno'n effeithiol mae angen pobl sy'n credu yn y cymhwyster ac sydd wedi ymrwymo yn y tymor hir. Fodd bynnag, i rai athrawon sy'n cyflwyno Bagloriaeth Cymru, dyma eu trydydd pwnc.\nYn aml nid yw disgyblion yn ei weld fel cymhwyster cyfatebol (er bod hynny'n dibynnu llawer ar y statws a roddir iddo gan eu hysgol/coleg - po uchaf ei statws, mwyaf y caiff ei weld yn gyfwerth). Mae Cymhwyster Bagloriaeth Cymru CA5 yn dueddol o gael ei werthfawrogi’n fwy gan ddisgyblion na Chymhwyster Bagloriaeth Cymru CA4.\nMae Sefydliadau Addysg Uwch yn ei gydnabod fwyfwy fel cymhwyster cyfatebol, er bod anghysondebau’n parhau ar draws sefydliadau ac oddi mewn iddynt. Ymddengys fod problem arbennig ym mhrifysgolion Cymru (roedd cyfranogwyr ym meddwl y gallai fod o ganlyniad i enw drwg y cymhwyster gwreiddiol).\nMae Cymhwyster Bagloriaeth Cymru yn llwyth gwaith mawr a heriol i ddisgyblion, a gall hyn arwain at agwedd negyddol o’u rhan nhw. Awgrymwyd gan rai bod y Dystysgrif Her Sgiliau "yn fwy na’r hyn sydd angen ichi ei wneud ar gyfer TGAU / Safon Uwch" - er nad yw’n fwy anodd efallai, mae'n fwy heriol o ran swmp ac ymrwymiad amser.\nRoedd cytundeb ag argymhelliad Cymwysterau Cymru y dylai fod llai o 'heriau' o fewn Cymhwyster Bagloriaeth Cymru. Roedd rhai galwadau hefyd am fwy o asesiad allanol i ddisodli'r asesiad mewnol dan reolaeth er budd trylwyredd ac i leihau'r baich ar staff yr ysgol.\nYstyriwyd bod y gwaith gweinyddol yn fwy beichus na'r addysgu ar gyfer y Dystysgrif Her Sgiliau nag y mae ar gyfer Safon Uwch/TGAU\nStatws ac effaith mabwysiadu cyffredinol\nMae diffyg eglurder sylweddol a niweidiol yn ymwneud â natur "orfodol" y Fagloriaeth a'r mesurau perfformiad sy'n gysylltiedig â hi. Roedd gan bobl farn wahanol am ystyr 'mabwysiadu cyffredinol'. Mae rhai pobl yn credu ei fod yn golygu y dylai pob disgybl ei astudio, tra bod eraill yn meddwl ei fod yn golygu y dylai pob ysgol gynnig y dewis.\nRoedd rhai rhanddeiliaid o'r farn y dylai'r Dystysgrif Her Sgiliau fod yn orfodol ac na ddylid gwrthod y cyfle i ddysgwyr astudio Bagloriaeth Cymru. Fodd bynnag, roedd barn bod problemau y mae angen eu datrys cyn ei mabwysiadu’n gyffredinol.\nDywedodd rhai rhanddeiliaid na ddylid gwneud Cymhwyster Bagloriaeth Cymru yn orfodol nes bod y cynnwys, y dull gweithredu a'r adnoddau’n hollol gywir (ac nid dyna fel y mae ar hyn o bryd). Hyd yn oed mewn amgylchiadau o'r fath, roedd y cyfranogwyr yn poeni y byddai rhai disgyblion yn methu o’r dechrau oherwydd y gofyniad i gael TGAU Saesneg/Cymraeg a Mathemateg i allu pasio (sydd, i lawer, yn anodd).\nMae anghysonder yn modd y mabwysiedir Cymhwyster Bagloriaeth Cymru, er enghraifft mae rhai ysgolion a cholegau yn ei gwneud yn ofynnol i bob myfyriwr ôl-16 ei astudio, ond mae ysgolion a cholegau eraill yn caniatáu i fyfyrwyr optio allan. Roedd rhywfaint o ddryswch ynghylch a yw mesurau perfformiad yn annog ysgolion i’w fabwysiadu’n gyffredinol ond roedd rhywfaint o gydnabyddiaeth, pe byddent yn gwneud hynny, y byddai'n rhaid i ysgolion roi mwy o flaenoriaeth i Gymhwyster Bagloriaeth Cymru nag y maent yn ei wneud ar hyn o bryd.\nCredai rhai cynrychiolwyr ysgol na fydd Cymhwyster Bagloriaeth Cymru yn hygyrch i bob disgybl er gwaethaf ymdrechion i'w wneud yn gyffredinol, ac felly mae mabwysiadu cyffredinol yn afrealistig. Ni fydd gan rai disgyblion y gallu ac mae’n well iddynt gael ymyriadau llythrennedd a rhifedd sylfaenol. Credent, felly, y dylai Cymhwyster Bagloriaeth Cymru fod yn gyffredinol ond y dylai rhai disgyblion gael eu heithrio rhag hyn os oedd athrawon yn teimlo bod llwybrau dysgu mwy priodol ar eu cyfer.\nFodd bynnag, roedd barn hefyd na ddylai disgyblion allu optio allan am nad oeddent am astudio Bagloriaeth Cymru neu am eu bod am astudio pynciau eraill yn ei lle. Roedd hwn yn wahaniaeth pwysig.\nRoedd cyllid yn broblem bosibl pe bai’n cael ei gwneud yn orfodol - y farn oedd pe bai'n cael ei hariannu yn yr un modd â phynciau eraill y byddai'n benderfyniad addysgol ynghylch a ddylai dysgwr ei hastudio yn hytrach na phroblem gallu/adnoddau. Roedd cynrychiolwyr y colegau’n pryderu am gyllid pe bai'n dod yn orfodol a’r effaith ar ddata canlyniadau.\nPynciau cwricwlwm eraill a darpariaeth addysg\nMynegwyd pryderon y gallai Cymhwyster Bagloriaeth Cymru fod wedi arwain at ostyngiadau yn nifer y disgyblion sy'n astudio rhai pynciau yn y dyniaethau, ac ieithoedd tramor modern. Er bod rhai yn priodoli hyn yn uniongyrchol i Gymhwyster Bagloriaeth Cymru, roedd eraill yn ei briodoli i bwyslais cryfach ar/mwy o flaenoriaeth i bynciau STEM.\nMae pryder ynghylch cysondeb o ran cymedroli Cymhwyster Bagloriaeth Cymru, yn enwedig mewn perthynas ag unrhyw gymhariaeth â phynciau cwricwlwm eraill. Mae angen i feysydd llafur a meini prawf asesu fod yn gliriach ac mae angen cyswllt cynhenid â phynciau Safon Uwch/TGAU.\nYstyriwyd bod trefniadau cyllido yn anghyson a bod angen eu hegluro. Mae cyllid ar gyfer Cymhwyster Bagloriaeth Cymru yn amrywio o’r Awdurdod Lleol i’r llall mewn perthynas ag ysgolion, ac yn ei dro, rhwng ysgolion a cholegau Addysg Bellach.\nRoedd cytundeb cyffredinol y dylai strwythur Bagloriaeth Cymru gwmpasu diwygiadau Donaldson a dylai hyn ei gwneud yn haws i ddysgwyr Cymhwyster Bagloriaeth Cymru gofleidio'r cwricwlwm newydd.\nPan gaiff ei gyflwyno'n dda, mae Cymhwyster Bagloriaeth Cymru yn datblygu "dysgwyr annibynnol", sgiliau ymchwil, unigolion "aml-dalentog", disgyblion sydd â "llai o angen eu bwydo â llwy".\nMae elfen brosiect y Dystysgrif Her Sgiliau yn rhan arbennig o ddefnyddiol o Gymhwyster Bagloriaeth Cymru. O ran Safon Uwch, mae'n paratoi pobl ifanc ar gyfer addysg uwch, gan roi iddynt sgiliau ymchwil a sgiliau astudio unigol.\nMae Cymhwyster Bagloriaeth Cymru yn helpu i gyfrannu i’r gymuned ehangach. Mae hefyd yn cael effaith gadarnhaol ar ethos yr ysgol gan ei fod yn cynnwys y gymuned.\nMae llawer o sgiliau meddal yn cael eu datblygu gyda Chymhwyster Bagloriaeth Cymru (fel defnyddio'r ffôn at ddibenion busnes) yn ogystal â sgiliau bywyd eraill fel ymdrin â chyllid.\nMae'n annog ymddygiadau fel tosturi a hyder.\nGall gael effaith gadarnhaol iawn ar les myfyrwyr o ran cael cymhwyster di-arholiad sy'n defnyddio set wahanol o sgiliau.\nMae'r diffyg eglurder ynghylch ei werth yn afresymol ac mae’n effeithio ar y canfyddiad cyffredinol o'r cymhwyster (sydd, yn ei dro, yn effeithio ar ba mor werthfawr y mae disgyblion ac eraill yn ei ystyried).\nI basio (a bodloni mesurau perfformiad) gall disgyblion "gael eu bwydo â llwy" i fynd drwyddo (er bod hyn yn wir am bob pwnc, nid Cymhwyster Bagloriaeth Cymru yn unig).\nMae gwaith cyfranogiad cymunedol 30 awr yn ymrwymiad mawr (efallai yn rhy fawr). Mae llawer yn teimlo nad yw'r amser sy'n ofynnol yn cael y gydnabyddiaeth angenrheidiol o ran marciau - dim ond yr adolygiad o'r cyfranogiad sy'n cyfrif, yn hytrach na'r cyfranogiad ei hun (y mae staff a disgyblion yn teimlo ei fod yn ei danbrisio).\nMae angen edrych yn fwy gofalus ar dueddiadau yn ystod y blynyddoedd diwethaf sy'n dueddol o awgrymu bod cael y graddau uchaf yn y Dystysgrif Her Sgiliau yn anos na chael y graddau uchaf mewn TGAU/Safon Uwch.\nMae rhai myfyrwyr yn gweithio gydag ysgolion cynradd sy'n bwydo’r ysgol uwchradd o ran hyfforddi a mentora. Fodd bynnag, mae problemau’n ymwneud â gwiriadau DBS i'r myfyrwyr - mae angen i fyfyrwyr sy'n mynd i ysgolion cynradd gael gwiriadau DBS a thalu amdanynt gan fod hynny’n rhan ofynnol o astudio ar gyfer cymhwyster.\nMae cyllidebau ysgolion yn rhwystr i lwyddiant - i ryddhau staff i gefnogi gwaith gyda myfyrwyr yn y gymuned ac ar gyfer Datblygiad Proffesiynol Parhaus (a chyflenwi). Gellid ei gymell trwy gyllid.